মাননীয় প্রধানমন্ত্রীর কাছে খোলা চিঠি – বজ্রশক্তি\nPosted on : May 1, 2017 By mahatab\nবিশেষ নিবন্ধ বিশেষ সংবাদ\nসালাম গ্রহণ করবেন। রাষ্ট্র পরিচালনার মতো গুরুদায়িত্ব পালন করতে গিয়ে শত ব্যস্ততার মধ্যেও আমাদের মতো সাধারণ মানুষের এই চিঠি আপনার দৃষ্টিগোচর হবে কি না জানি না। তবু অনিবার্য কারণে আপনার কাছে চিঠিটি পৌঁছানোর জন্য পত্রিকার আশ্রয় নিতে হলো। বহুবার বহু সেমিনারে, মতবিনিময় সভায়, জনসভায় আমরা এ বিষয়টি তুলে ধরেছি, আপনার কার্যালয়ে গিয়েও আমরা বহুবার আপনাকে বিভিন্ন বিষয়ে লিখিতভাবে অবগত করার চেষ্টা করেছি। বিষয়টি বর্তমান বৈশ্বিক সংকট জঙ্গিবাদ নিয়ে। যেহেতু এর সঙ্গে গোটা জাতির ভাগ্য জড়িত, সবার অস্তিত্বের প্রশ্ন তাই একজন নাগরিক হিসাবে বিবেকের তাড়নায় বিষয়টি আপনাকে অবগত করার জন্য উদ্যোগী হয়েছি।\nআপনি অবগত আছেন যে, এই জঙ্গিবাদকে ইস্যু বানিয়ে সাম্রাজ্যবাদী পরাশক্তিগুলো একটার পর একটা মুসলমান সংখ্যাগরিষ্ঠ দেশ ধ্বংস করে দিচ্ছে। আমাদের বাংলাদেশকে নিয়েও স্বাধীনতার পর থেকে এ পর্যন্ত বহুমুখী ষড়যন্ত্র হয়েছে এবং এখনও হচ্ছে। বিষয়টি আপনি বহুবার নানা প্রসঙ্গে গণমাধ্যমের সামনে উল্লেখ করেছেন। জঙ্গিবাদের উৎপত্তি কীভাবে হয়েছে এবং কারা মুসলমানদের রক্তের বিনিময়ে অস্ত্র ব্যবসা করছে সে বিষয়েও আপনার সাহসী উচ্চারণ আমরা শুনেছি। আমরা হেযবুত তওহীদ একটা অরাজনৈতিক আন্দোলন যার প্রতিষ্ঠাতা এমামুয্যামান জনাব মোহাম্মদ বায়াজীদ খান পন্নী টাঙ্গাইলের ঐতিহ্যবাহী পন্নী পরিবারের সন্তান। তাঁর পূর্বপুরুষরা সুলতানী যুগে বৃহত্তর বঙ্গের স্বাধীন সুলতান ছিলেন এবং তাঁর পূর্বপুরুষ সুলতান দাউদ খান কররানি ১৫৭৬ সনে বাংলার স্বাধীনতা রক্ষার জন্য মোঘল আগ্রাসনের বিরুদ্ধে লড়াই করে জীবন উৎসর্গ করেছিলেন। এদেশের শিক্ষাবিস্তারে, ব্রিটিশবিরোধী আন্দোলনে এই পরিবারের নাম সোনালী হরফে লেখা। মাননীয় এমামুয্যামান নিজেও ব্রিটিশবিরোধী আন্দোলনের একজন বিপ্লবী কমান্ডার ছিলেন। ১৯৬৪ সনে তিনি স্বতন্ত্র পদে পূর্ব পাকিস্তান প্রাদেশিক আইন পরিষদের সদস্য (এমপি) নির্বাচিত হয়েছিলেন। তিনি ২০০৯ সালে আপনার সরকারের প্রতি জঙ্গিবাদের বিরুদ্ধে আদর্শিক লড়াইয়ের প্রস্তাবনা দিয়েছিলেন যার অনুলিপি সরকারের গুরুত্বপূর্ণ ১৮টি দফতরেও প্রেরণ করা হয়েছিল। সেই প্রস্তাবনায় তিনি বোঝানোর চেষ্টা করেছিলেন যে, জঙ্গিবাদ পৃথিবীর অন্যান্য সন্ত্রাসবাদী ঘটনার মতো নয়। কারণ এটা হলো সম্পূর্ণরূপে ধর্ম দ্বারা অনুপ্রাণিত। এর সম্পর্ক পরকালের জান্নাত জাহান্নামের সঙ্গে। যারা এটা ঘটাচ্ছে তারা প্রথমত বিশ্বের মুসলমান জাতির বর্তমান দুর্দশাগ্রস্ত পরিস্থিতিকে সামনে এনে ধর্মবিশ্বাসী মানুষকে কোর’আন হাদিসের বিভিন্ন রেফারেন্স দিয়ে কথিত ‘জেহাদে’ উদ্বুদ্ধ করে তুলছে। সরকারগুলো চেষ্টা করছে শক্তি দিয়ে এই সন্ত্রাসবাদকে দমন করতে কিন্তু পরিসংখ্যান বলছে সর্বত্র জঙ্গিবাদের প্রকোপ অতীতের তুলনায় আরো বৃদ্ধি পেয়েছে। পরাশক্তিধর রাষ্ট্রগুলো সন্ত্রাসবিরোধী যুদ্ধ করে লক্ষ লক্ষ মানুষ হত্যা করে ফেলেছে, ট্রিলিয়ন ট্রিলিয়ন ডলার ব্যয় করে ফেলেছে কিন্তু জঙ্গিবাদ নির্মূল হয় নি। ২০০৯ সনেই তৎকালীন মার্কিন রাষ্ট্রপতি বারাক ওবামা স্বীকার করেছিলেন যে “কেবল বুলেট আর বোমা দিয়ে জঙ্গিবাদ মোকাবেলা করা যাবে না, অন্য উপায় খুঁজতে হবে।” মাননীয় এমামুয্যামান লিখেছিলেন, “জঙ্গিবাদ মোকাবেলার জন্য শক্তি প্রয়োগের পাশাপাশি ইসলামের সঠিক আদর্শটি তুলে ধরে জঙ্গিবাদের অসারতা মানুষের সামনে পরিষ্কার করে দিতে হবে। তাহলে জান্নাতের আশায় কেউ আর ঐ ভুল পথে পা বাড়াবে না। কেবল জঙ্গিবাদ থেকে বিরত হতে আহ্বান করলেই হবে না, জান্নাতে যাওয়ার সঠিক পথটিও মানুষের সামনে তুলে ধরতে হবে। এই কাজটি ইনশাল্লাহ হেযবুত তওহীদ করতে পারবে।”\nএখন ২০১৭ সাল। জঙ্গিবাদকে কেন্দ্র করে গোটা মানবজাতির অস্তিত্ব চরম সংকটে পড়েছে। এ যাবৎ আবিষ্কৃত সবচেয়ে বড় অ-পারমাণবিক বোমাটি আফগানিস্তানে প্রয়োগ করে ফেলেছে যুক্তরাষ্ট্র। আমাদের দেশের গোয়েন্দা প্রধানসহ চিন্তাশীল নাগরিকগণ, সমাজবিজ্ঞানী, রাষ্ট্রবিজ্ঞানী, সমর বিশেষজ্ঞ, জাতিসংঘ মহাসচিব, সাবেক সিআইএ প্রধান, জঙ্গিবাদের মোকাবেলা করছেন এমন রাষ্ট্রনায়কগণও একমত যে, জঙ্গিবাদের বিরুদ্ধে লড়তে হলে একটি পাল্টা আদর্শ বা কাউন্টার ন্যারেটিভ লাগবে। মাননীয় প্রধানমন্ত্রী নিজেও সংসদে দাঁড়িয়ে বলেছেন, “জঙ্গিবাদের বিরুদ্ধে লড়তে ইসলামের প্রকৃত শিক্ষার প্রচার করে জনসচেতনতা সৃষ্টি করতে হবে।” এখন মিলিয়ন ডলারের প্রশ্ন হলো, সেই প্রকৃত ইসলামটি কোথায় আছে এবং কে সেটা তুলে ধরবে? আমরা অত্যন্ত আনন্দিত যে এই কথাগুলো মানুষ এখন গুরুত্বপূর্ণ ব্যক্তিদের মুখ থেকে শুনতে পাচ্ছে। আমরা সাধারণ মানুষের কাতারে থেকে বিগত বছরগুলোতে এ কথাগুলোই হাজার হাজার বার বলে এসেছি। প্রশ্ন হতে পারে, আমরা কেন উদ্যোগী হয়ে এ কথাগুলো বলছি? এক্ষেত্রে আমাদের দায়বদ্ধতা হচ্ছে এই যে, ঐ পাল্টা আদর্শ যার প্রয়োজনীয়তা এখন সবাই উপলব্ধি করছেন, সেই আদর্শটা আমাদের কাছে আছে। সেটা মহান আল্লাহ অতীব দয়া করে এই মাটিতে দান করেছেন। আমরা লক্ষ লক্ষ পত্রিকা, পুস্তিকা, ম্যাগাজিন, বই প্রকাশ করে, জনসভা, সেমিনার, পথসভায়, ঘরোয়া বৈঠকে, প্রামাণ্যচিত্র নির্মাণ করে দেশের সর্বত্র, মাঠে-ঘাটে, গ্রামে-গঞ্জে, নগরে-বন্দরে রোদ, ঝড়, বৃষ্টি, শীত উপেক্ষা করে মানুষের সামনে এ কথাটিই বলে এসেছি। আমরা যেদিন থেকে মাঠে নেমেছি সেদিন থেকে আর এক দিনের জন্যও মাঠ থেকে উঠি নি, এই ভয়াবহ সংকটের বিরুদ্ধে, ষড়যন্ত্রের বিরুদ্ধে আমাদের সম্পূর্ণ সামর্থ্য দিয়ে লড়াই চালিয়ে যাচ্ছি। আমরা বহুবার জঙ্গিবাদী মনোভাব পোষণ করে এমন গোষ্ঠীর দ্বারা এবং যারা এদেশে ধর্ম নিয়ে অপরাজনীতি করে তাদের দ্বারা আক্রান্ত হয়েছি, আহত হয়েছি, আমাদের অনেককে নির্মমভাবে হত্যাও করা হয়েছে। তবু আমরা দমে যাই নি। এ পর্যন্ত আমরা ৮৫ হাজারেরও বেশি গণসচেতনতামূলক অনুষ্ঠান করেছি যার সুস্পষ্ট পরিসংখ্যান আমাদের কাছে আছে। এ কাজে স্থানীয় অনেক রাজনৈতিক নেতৃবৃন্দ ও জনপ্রতিনিধিরা আমাদের যথেষ্ট সহযোগিতা করে এসেছেন। তবে আমাদের কাজে সহযোগিতা করার জন্য সরকারের কোনো সুনির্দিষ্ট নীতি (ঈড়হংরংঃবহঃ চড়ষরপু) না থাকায় বিড়ম্বনার শিকারও প্রতিনিয়ত হচ্ছি। যেখানে আমরা দশটা প্রোগ্রাম করতে পারতাম সেখানে একটার অনুমতি মিলছে। আমাদের জানামতে সম্পূর্ণ নিজ উদ্যোগে, নিজেদের জীবন সম্পদ বিলিয়ে দিয়ে জাতির কল্যাণে, দেশের মানুষের জন্য এমন উদ্যোগ এই দেশে আর নেই, পৃথিবীতেও দ্বিতীয়টি আছে কিনা সন্দেহ। আর হেযবুত তওহীদ এমন একটি আইন মান্যকারী আন্দোলন যার কর্মীরা বিগত ২২ বছরে দেশের একটি আইনও ভঙ্গ করে নি, একটি অপরাধও করে নি। এটা আমাদের মৌখিক দাবি না, এটি সর্ব আদালত কর্তৃক স্বীকৃত সত্য। কিন্তু দুর্ভাগ্যজনক বিষয় হলো আমরা এই কাজ করতে গিয়ে প্রায়ই অনেক প্রশাসনিক কর্মকর্তাদের দ্বারা অকারণে হয়রানির শিকার হচ্ছি। আপনি বলছেন জনগণকে এগিয়ে আসতে, আমরা এগিয়ে গেলে কোনো কোনো ক্ষেত্রে পাত্তা দেওয়া হয় না, অহেতুক সন্দেহ করে উল্টো বিড়ম্বনার মধ্যে ফেলে দেওয়া হয়।\nযাহোক সেটা ভিন্ন প্রসঙ্গ। আমরা দেখতে পাচ্ছি যে, সরকার দুটো উপায়ে জঙ্গিবাদকে মোকাবেলার চেষ্টা করছেন। প্রথমত শক্তি দিয়ে, কঠোর থেকে কঠোরতর আইনী পদক্ষেপের মাধ্যমে জঙ্গিবাদীদেরকে দমন করার চেষ্টা করছেন। এটা লাগবে, কোনো সন্দেহ নেই। কিন্তু শুধু শক্তি প্রয়োগ করা হলে তাদের পথভ্রষ্ট ঈমানী চেতনা আরো শানিত হবে। তাই সরকার দ্বিতীয় যে পদ্ধতিটি নিয়েছেন তা হলো বিভিন্ন সরকারি বেসরকারি প্রতিষ্ঠানের মাধ্যমে অন্যান্য আলেম ওলামা, মসজিদের ইমাম, মাদ্রাসার শিক্ষকদেরকে উদ্বুদ্ধ করছেন। তারা ওয়াজ করছেন, ফতোয়া দিচ্ছেন, টিভিতে বিবৃতি প্রদান করছেন। জঙ্গিবাদীদের ডি-মোটিভেটেড বা নিরুৎসাহিত করতে এটি একটি ভালো উদ্যোগ তবে এই উদ্যোগটি যারা বাস্তবায়ন করবেন তারা যদি সম্পূর্ণ নিঃস্বার্থভাবে এগিয়ে আসতেন তবে তা কার্যকর ও ফলপ্রসূ হতো। এখানেই আমাদের কথা। আপনি বর্তমান বিশ্বে একজন বিচক্ষণ রাষ্ট্রনায়ক হিসাবে খ্যাত, তাই আমাদের বিশ্বাস আমাদের যুক্তি ও অভিমত আপনি অন্তত বিবেচনা করবেন। আমাদের এই অভিমত প্রদানের নেপথ্যে কোনো স্বার্থ বা অভিসন্ধি নেই। একান্তই দেশ ও মানুষের কল্যাণচিন্তা দ্বারা প্রণোদিত হয়ে লিখছি। তাছাড়া জাতির একটি অংশ বিপথগামী হয়ে নিজেদেরকে ধ্বংস করছে এবং দেশে বিপর্যয় ডেকে আনছে- এ বিষয়টি আমাদের খুবই ব্যথিত করছে। একই সাথে মাতৃভূমি ও পবিত্র ধর্ম ইসলামকে নিয়ে যে বহুমুখী ষড়যন্ত্র চলছে সেখানে সরকারের সহযোগিতায় এগিয়ে আসাকে দায়িত্ব মনে করেই আমরা আপনার সামনে নিজেদের বক্তব্য তুলে ধরতে উদ্যোগী হয়েছি।\n১. আপনি নিশ্চয়ই জানেন, তার কথাই ফলপ্রসূ হয় যে তার নিজ কথা আত্মা থেকে বিশ্বাস করে এবং যেটা সে নিজে কাজে পরিণত করে। যে উপদেশের মধ্যে অর্থ বা কোনো প্রকার স্বার্থ জড়িত থাকে সেই উপদেশ কখনও কার্যকর হয় না। জঙ্গিবাদের বিরুদ্ধে যারা ইসলামের রেফারেন্স দিয়ে কথা বলবেন জনগণের কাছে তাদের গ্রহণযোগ্যতা থাকাটা জরুরি। তারা কোনো স্বার্থ হাসিলকারী গোষ্ঠী হলে, ধর্মব্যবসায়ী হলে, টাকার কাছে আত্মবিক্রয়কারী হলে সে চরিত্র মানুষের কাছে গোপন থাকে না। ফলে মানুষ তাদের ওয়াজের দ্বারা প্রভাবিত হয় না। আর জঙ্গিবাদীদের তো প্রভাবিত হওয়ার প্রশ্নই আসে না। তাই যিনি জঙ্গিবাদের বিরুদ্ধে লড়াই করবেন তাকে দেশ ও মানুষের কল্যাণে নিঃস্বার্থভাবে কাজ করতে হবে। তিনি ধর্মের নামে কোনো বিনিময় নিতে পারবেন না। নিলে তার কথা ফলপ্রসূ হবে না, মানুষ নেবে না। এ পর্যন্ত আমরা দেখেছি একটি শ্রেণি ধর্মের নামে কেবল স্বার্থই হাসিল করছেন। তারা বিভিন্ন ধরনের ধর্মীয় প্রতিষ্ঠানভিত্তিক পেশা সৃষ্টি করে নিয়েছেন যা টিকিয়ে রাখার জন্য আন্দোলন করে দাবি আদায় করেন। বিভিন্ন ধরণের ইস্যু সামনে এনে তওহীদী জনতা নাম দিয়ে হাজার হাজার ধর্মবিশ্বাসী মানুষকে উত্তেজিত করে দিয়ে বিভিন্ন ঘটনা ঘটিয়েছেন। কেউ ব্যক্তিস্বার্থ উদ্ধার করছে, কেউ রাজনৈতিক স্বার্থ উদ্ধার করছে, কেউ প্রাতিষ্ঠানিক স্বার্থ উদ্ধার করছে। এখানে ইসলামের স্বার্থ রক্ষা কিংবা সাধারণ মানুষের কল্যাণ তাদের উদ্দেশ্য নয়। প্রকৃত ইসলাম সম্পর্কে অজ্ঞতার দরুণ মানুষ এদেরকে ইসলামের কর্তৃপক্ষ মনে করে। তথাপি তাদের ওয়াজের কোনো প্রভাব মানুষের উপর নেই। তারা যদি বলে সুদ খেও না, ঘুষ খেও না, দুর্নীতি করো না, ব্যভিচার করো না, দেশের ক্ষতি করো না, অপরাজনীতি করো না, সন্ত্রাসী চাঁদাবাজি করো না, পণ্যে ভেজাল দিও না, মাপে কম দিও না- কেউ তাদের কথা শুনবে না। এর প্রমাণ- ওয়াজ তো কম হচ্ছে না, প্রতিবছর ওয়াজকারীর সংখ্যা বেড়েই চলেছে। কিন্তু তাদের এই নসিহতে মানুষ কতটুকু পরিশুদ্ধ হচ্ছে সেটা অপরাধের পরিসংখ্যান দেখলেই বুঝা যায়। অর্থাৎ তাদের উপদেশে ফল হচ্ছে না। কারণ যাদের উপদেশে স্বার্থ থাকে এবং যারা নিজেরা সত্যের উপর দণ্ডায়মান নন তাদের উপদেশ প্রাকৃতিকভাবেই ব্যর্থ হয়। সরকারের কঠোর অবস্থান না থাকলে বরং তারাই বহু আগে এ দেশে পাকিস্তান, সিরিয়া, আফগানিস্তানের মতো পরিস্থিতি সৃষ্টি করে ফেলত।\nতাই সমাজের ইতিবাচক পরিবর্তনে তাদের কোনো কথাই কাজে আসবে না। হ্যাঁ, তারা পারেন। কী পারেন? একটি জিনিস পারেন তা হলো তারা কিছু সময়ের জন্য একটি উন্মাদনা, জোশ সৃষ্টি করে দাঙ্গা, ফেতনা ঘটাতে পারেন। এই ফেতনার শিকার আমরা হেযবুত তওহীদ বার বার হয়েছি, নোয়াখালীতে আমাদের দুজন ভাইকে খ্রিষ্টান ফতোয়া দিয়ে জবাই করা হয়েছে। তারপর তার দায় তওহীদী জনতার উপর চাপিয়ে দিয়ে জনতার আড়াল হয়েছে। সেই দাঙ্গা সৃষ্টি করেছে কয়েকটি ধর্মভিত্তিক রাজনৈতিক অরাজনৈতিক দলের স্থানীয় নেতাকর্মীরা। তারা পার্শ্ববর্তী জেলাগুলো থেকে দলীয় ক্যাডারদের এনে, ধর্মবিশ্বাসী মুসল্লীদের ঈমানকে ভুল খাতে প্রবাহিত করে ধ্বংসযজ্ঞ চালিয়েছে, লুটপাট করার পর কয়েকটি বাড়ি আগুন দিয়ে জ্বালিয়ে দিয়েছে। সাধারণ জনগণের মধ্যে যারা এতে অংশ নিয়েছিল ঘটনার পরপরই ভুল বুঝতে পেরে তাদের অনেকেই দুঃখ প্রকাশ করেছেন। ধর্মব্যবসায়ীরা দাঙ্গা সৃষ্টিতে পারঙ্গম থাকবে এ কথাটি রসুলাল্লাহ (স.) ১৪শ’ বছর আগেই বলে গেছেন। তিনি বলেছেন, “আখেরি যুগে আমার উম্মাহর আলেমরা হবে আসমানের নিচে নিকৃষ্টতম জীব। তাদের তৈরি ফেতনা তাদের দিকেই ধাবিত হবে।” (আলী রা. থেকে বায়হাকি, মেশকাত)। তবে যারা সত্যনিষ্ঠ আলেম তাদের কথা স্বতন্ত্র। এখানে তিনি ফেতনা সৃষ্টিকারী ধর্মব্যবসায়ী আলেমদের বিষয়েই বলেছেন। একজন অন্ধ যেমন অপর অন্ধকে পথ দেখাতে পারে না, একটি অন্যায় দিয়ে আরেকটি অন্যায় নির্মূল করা যায় না, তেমনি যারা নিজেরাই সমাজে ফেতনা সৃষ্টি করছে তাদের মাধ্যমে জঙ্গিবাদের মতো ফেতনা দূর হওয়া সম্ভব নয়। এটা কেবলমাত্র সময়, অর্থ আর শ্রমের অপচয় ঘটাবে। উপরন্তু বাংলাদেশে জঙ্গিবাদের চর্চা শুরুই হয়েছে এই শ্রেণিটির হাত ধরে এ কথা কেউ অস্বীকার করতে পারবে কি? যারা স্বার্থের কাঙ্গাল তাদের দ্বারা কখনো জঙ্গিবাদের মতো সাংঘাতিক বৈশ্বিক ও জাতীয় সমস্যা নির্মূল করা সম্ভব না।\n২. জঙ্গিবাদ মোকাবেলায় আমাদেরকে বর্তমান বিশ্ব পরিস্থিতিকে অবশ্যই বিবেচনায় নিতে হবে। ১৯৪৭ সালের অবস্থা আর ১৯৭১ সালের অবস্থা এক ছিল না, আবার ১৯৭১ সালের অবস্থা আর ২০১৭ সালের অবস্থাও এক নয়। আবার ৫০০ বছর আগের পৃথিবীর সাথে বর্তমান পৃথিবীর কোনো মিলই নেই, সামগ্রিক পরিস্থিতিতে বহু বৈপ্লবিক পরিবর্তন ঘটে গেছে। মুসলিমদের মধ্যে যাদের একটু দৃষ্টিশক্তি আছে তারা দেখতে পাচ্ছে যে, বিশ্বময় শত শত বছর ধরে মুসলমানেরা মার খাচ্ছে। তারা আফ্রিকায় শত শত বছর থেকে না খেয়ে মরছে। মধ্যপ্রাচ্যে আগুন জ্বলছে অর্ধশত বছর ধরে। ফিলিস্তিনিরা মার খাচ্ছে, রোহিঙ্গারা মার খাচ্ছে, বসনিয়া-চেচনিয়া থেকে মুসলমান সম্প্রদায়কে নির্মূল করে ফেলা হয়েছে। এভাবে বিশ্বের বহু এলাকা থেকে তাদের উপর হত্যা ও ধ্বংসযজ্ঞ চালিয়ে উৎখাত করে দেওয়া হয়েছে। সাড়ে ছয় কোটি মুসলমান আজ উদ্বাস্তু। তাদের বহু সমৃদ্ধ শহর নগর দেশ বোমার আঘাতে ধ্বংস করে দেওয়া হচ্ছে। একটি কথা আছে, অষষ ফবঢ়বহফ ড়হ পরৎপঁসংঃধহপবং. কাজেই এই পরিস্থিতি অবশ্যই বিবেচনায় নিতে হবে। জঙ্গিবাদের বিরুদ্ধে যখন কেউ কথা বলবেন তখন মানুষ বিবেচনা করবে যে, লোকটির কথা কি মুসলিমদের উপর চলমান নির্যাতনের বিরুদ্ধে নাকি তিনি সাম্রাজ্যবাদীদের সুরে কথা বলছেন। জঙ্গিবাদের বিরোধিতা করতে গিয়ে সাম্রাজ্যবাদীদের স্বার্থরক্ষামূলক বক্তব্য মুসলমানদের কাছে গৃহীত হবে না।\n৩. এ জনগোষ্ঠীর কাছে এমন একটি ঐশী গ্রন্থ আছে যা বিন্দুমাত্রও পরিবর্তিত হয় নি, হবেও না। এই গ্রন্থ সবার কাছে আছে। জঙ্গিবাদীরা কোর’আনের যে আয়াতগুলোর উদ্ধৃতি দিয়ে থাকে মানুষ সেগুলো কোর’আন খুলে যাচাই করে। যখন দেখে সেগুলো কোর’আনে আছে তখন তাদের কেউ কেউ জঙ্গিবাদের দিকে ঝুঁকে পড়ে। যারা জঙ্গিবাদের বিরুদ্ধে পাল্টা মতাদর্শ প্রচার করবেন তাদের কথাকেও মানুষ সেভাবেই কোর’আনের সাথে মিলিয়ে দেখবে। কোর’আনের সেই সমস্ত আয়াতগুলো যেখানে যুদ্ধ সংক্রান্ত নির্দেশ রয়েছে সেগুলোরও গ্রহণযোগ্য ও সঠিক ব্যাখ্যা তাদের দিতে হবে। যারা কেবল এটুকু বলেই খালাস যে ইসলাম শান্তির ধর্ম, একজন মানুষকে হত্যা করা মানে সব মানুষকে হত্যা করা, ইসলামে কেবল আত্মরক্ষার জন্য যুদ্ধের অনুমতি দেওয়া হয়েছে ইত্যাদি তাদের বারবার উচ্চারিত এই বক্তব্য কোনো সুফল বয়ে আনবে না। কারণ বিষয়টি এত সরল নয়। রসুলাল্লাহর মদীনাজীবন কেটেছে যুদ্ধের ময়দানে, কোর’আনের অন্তত পাঁচ শতাধিক যুদ্ধ সংক্রান্ত আয়াত রয়েছে, রসুলাল্লাহ শত্রুদের আক্রমণ করেছেন, তাদের সাথে সন্ধি করেছেন, যুদ্ধে যা হয়ে থাকে ইত্যাদি সম্পর্কিত হাজার হাজার ঘটনা হাদিসগ্রন্থগুলোতে এসেছে। এ সত্য কারো অস্বীকার করার উপায় নেই। এগুলোর ব্যাখ্যা এখন দিতে হবে কারণ জঙ্গিবাদীরা এ বিষয়গুলোকে সামনে নিয়ে এসেছে। এগুলোকে এড়িয়ে জঙ্গিবাদ মোকাবেলা করা যাবে না। এখানে আমাদের কথা হচ্ছে, রসুলাল্লাহ (স.) শুধু রসুল ছিলেন না, তিনি মদীনায় গঠিত রাষ্ট্রের রাষ্ট্রপ্রধান ছিলেন, সেনাবাহিনীর অধিনায়ক ছিলেন, আদালতের বিচারক ছিলেন। কাজেই তিনি শুধু উপদেশ দেন নি, একজন রাষ্ট্রনায়ক হিসাবে জাতির সামগ্রিক কল্যাণে বহু সিদ্ধান্ত নিয়েছেন, যেমনটা অপরাপর রাষ্ট্রনায়কদের নিতে হয়। সেনাপ্রধান হিসাবে যুদ্ধের আয়োজন করেছেন, শত্রুকে বন্দি করেছেন, সন্ধি করেছেন। বিচারক হিসাবে তিনি ফায়সালা দিয়েছেন, অপরাধীদের দ- কার্যকর করেছেন। এখন বিক্ষিপ্ত-বিচ্ছিন্নভাবে কোর’আনের একটি আয়াত বা হাদিস উল্লেখ করে যারা বিভিন্ন ফতোয়া জারি করে মানুষ মেরে ফেলছে তারা যে এটা কোর’আন হাদিসে থাকলেও করতে পারেন না, এটা তাদেরকে কে বোঝাবে? ঐ ফতোয়া প্রদানকারীরা কি রসুলাল্লাহর মতো জাতির স্বীকৃতিক্রমে রাষ্ট্রনায়ক হয়েছে, বিচারক হয়েছে, সেনাপ্রধান হয়েছে যে ইসলামের ঐ পর্যায়ের সিদ্ধান্তগুলো কার্যকর করার নির্দেশদান করতে পারে? জাতি কি তাদেরকে এই অথরিটি দিয়েছে? মোটেই না। এখন এই ব্যাখ্যাগুলো তারাই দিতে পারবে যাদের ইসলাম সম্পর্কে সম্যক ধারণা, সামগ্রিক ধারণা রয়েছে, পূর্ণাঙ্গ আকিদা রয়েছে। যাদের কাছে ইসলামের প্রকৃত আকিদা নেই তারা কখনওই জেহাদ কেতাল আর সন্ত্রাসের সীমারেখা টানতে পারবে না। জঙ্গিবাদীরা যেটা করছে সেটা জেহাদ বা কেতাল নয়, সেটা সন্ত্রাস- এ বিষয়টি অকাট্যভাবে ইসলামের আলোকে প্রমাণ করতে হবে। আমাদের অনন্য বৈশিষ্ট্য হচ্ছে, আল্লাহ আমাদেরকে দয়া করে ইসলামের প্রকৃত আকিদা দান করেছেন। ইসলামের সামগ্রিক রূপটা কেমন সেটি আমরা ধর্মবিশ্বাসী মানুষের সামনে তুলে ধরার চেষ্টা করছি যাতে করে কেউ তাদের ঈমানকে ভুল খাতে প্রবাহিত করে মানবতাবিরোধী, জাতিবিনাশী কর্মকা- ঘটাতে না পারে।\nআজ আপনাকে যে পত্র লিখছি তার উদ্দেশ্য হচ্ছে এই যে, আমরা দেখতে পাচ্ছি ধর্মের নামে বিভিন্ন ধরনের দল রয়েছে যাদের কেউ ধর্মের নামে রাজনৈতিক ফায়দা হাসিল করছেন, কেউ ধর্মকে ব্যবহার করে বিপুল সম্পদের মালিক হচ্ছে, কেউ জঙ্গিবাদী কর্মকা- করে দেশে আতঙ্ক বিস্তার করছে এবং সাম্রাজ্যবাদীদের অস্ত্রব্যবসার ক্ষেত্র প্রস্তুত করছে। এতে একদিকে মুসলমানদের দেশগুলো আক্রান্ত হচ্ছে, অন্যদিকে বদনাম হচ্ছে ইসলামের। মুসলিমদেরকে সন্ত্রাসী বলে ঘৃণা করা হচ্ছে। যে মহাসংকটে পৃথিবী পড়েছে তার হাত থেকে আমাদের দেশকে রক্ষা করার জন্য পুরো জাতির সামগ্রিক কোনো উদ্যোগ নেই। সত্যিকারভাবে মুসলমান নামক জাতি আজ বিরাট সঙ্কটে পড়েছে। ভিতর থেকে যেমন, বাইরে থেকেও তেমন। কাজেই মামুলি কোনো উদ্যোগ দিয়ে এই সংকট থেকে বাঁচা সম্ভব হবে না। ষোল কোটি মানুষ যদি দেশপ্রেমের চেতনায় বা ঈমানী চেতনায় উদ্বুদ্ধ হয়ে এক ইস্পাতকঠিন ঐক্যবদ্ধ জাতিসত্তায় রূপান্তরিত হতে পারে যার মধ্যে কোনো একটি ফাটলও থাকবে না, তাহলেই সম্ভব হবে বৈশ্বিক সংকট থেকে, সম্ভাব্য তৃতীয় বিশ্বযুদ্ধের ভয়াবহতা থেকে দেশকে নিরাপদ রাখা। আমরা আপনার দলের বহু নেতাকর্মীকে, মন্ত্রী পরিষদের সদস্য, সাংসদবর্গকে আমাদের অনুষ্ঠানগুলোতে আমন্ত্রণ জানিয়েছি যেন তারা কাছ থেকে আমাদেরকে দেখেন, আমাদের বক্তব্য শোনেন ও বিবেচনা করেন। আমরা সরকারের প্রশাসনিক দায়িত্বে থাকা বিভিন্ন কর্র্র্র্মকর্তাকে, আইন-শৃঙ্খলা রক্ষাকারী বাহিনীর কর্মকর্তাকেও বোঝানোর চেষ্টা করেছি কিন্তু তাদের কেউ কেউ পরিস্থিতির গুরুত্ব উপলব্ধি করতে সক্ষম হন না, উপরন্তু তারা আমাদের আন্দোলনের আরবি নাম “হেযবুত তওহীদ” দেখে অন্যান্য সংগঠনের সাথে গুলিয়ে ফেলেন বা একই পাল্লায় ফেলে দেন। আমরা কী বলছি, কী করছি তা বিবেচনা করার সময়ও তাদের হয় না। হেযবুত তওহীদের কোনো গোপন কর্মকা- নেই, আমাদের সব কাজ, সব ধারণা দিনের আলোর মত প্রকাশ্য। আমাদের সব কাজ জনগণকে নিয়ে, জনগণের জন্য। আমরা প্রমাণ দিয়েছি, জনগণের জন্য কাজ করতে গিয়ে ভাঙচুর, জ্বালাও পোড়াও, হরতাল, অবরোধ আরোপের প্রয়োজন হয় না। জনগণের সামনে সত্য ও মিথ্যার পার্থক্য সুস্পষ্টভাবে তুলে ধরার পর জনগণই সিদ্ধান্ত নিবে যে তারা কোনটা গ্রহণ করবে। আমরা বিশ্বাস করি, মানুষের মনের উপর জোর চলে না, আদর্শিক কাজ জোর জবরদস্তি করে হয় না। যেমন একাত্তর সালে জনগণই দেশ স্বাধীন করেছিল। আমরা বিশ্বাস করি সেই জনগণকেই যদি একটি সঠিক আদর্শে অনুপ্রাণিত করা যায় তারাই দেশের সম্পদে পরিণত হবে, তারা দেশ রক্ষায় মানবতার কল্যাণে নিঃস্বার্থ ভূমিকা রাখবে। ষোল কোটি মানুষের জাতীয় ঐক্যের শক্তি বাংলাদেশকে বিশ্বের বুকে একটি সমৃদ্ধ, সম্মানিত ও শক্তিশালী রাষ্ট্র হিসাবে পরিচিত এনে দেবে।\n১৯৭১ সালে পাকিস্তানি স্বৈরশাসনের বিরুদ্ধে লড়াই করে লাখো মানুষের রক্তের বিনিময়ে দেশটাকে স্বাধীন করা হয়েছিল। কিন্তু বিশেষ করে দু’টি কারণে গত ৪৬ বছরে আমরা একদিনের জন্যও ঐক্যবদ্ধ থাকতে পারি নি। একটি হলো ধর্মের নামে নানা ফতোয়াবাজি। ধর্মের নামে বিভিন্ন দল গঠন করে, ফেরকাবাজি করে, অপরাজনীতি করে, বিভিন্ন সময় নানা গুজব আর হুজুগ ছড়িয়ে সাধারণ মানুষকে বিভ্রান্ত করা ও জাতিবিনাশী কর্মকা-ে লেলিয়ে দেওয়ার ঘটনা আমরা বারবার প্রত্যক্ষ করেছি। আর দ্বিতীয়টি হলো পাশ্চাত্যের অনুকরণে বিভাজন সৃষ্টিকারী রাজনীতি-চর্চা। এই চর্চা পুরো জাতিকে দলে দলে বিভক্ত করে একের বিরুদ্ধে অন্যকে দাঁড় করিয়ে দিয়েছে। অবস্থা এমন যে, জঙ্গিবাদের মতো একটি গুরুতর সংকট যা পুরো জাতির অস্তিত্বকে প্রশ্নের মুখে ঠেলে দিয়েছে, সেই সংকটকে মোকাবেলার সময়ও আমরা সকল রাজনৈতিক দলগুলোকে এক কাতারে দাঁড়াতে দেখি না। বরং রাষ্ট্র আরো বেকায়দায় পড়ুক, প্রয়োজনে পুরো রাষ্ট্রযন্ত্র অকার্যকর হয়ে পড়ুক, এটাই যেন অনেকের কাম্য। অথচ এসব করেই আজকে ইরাক-সিরিয়া আমাদের চোখের সামনে গণকবরে পরিণত হয়েছে।\nআগেই বলেছি, এখন পরিস্থিতি অনেক পাল্টে গেছে। এখন সময়ের প্রয়োজনে ইসলামের প্রকৃত শিক্ষা যেমন তুলে ধরতে হবে তেমনি ঔপনিবেশিক যুগের উত্তরাধিকার বিভাজনের রাজনৈতিক সংস্কৃতিরও পরিবর্তন ঘটাতে হবে। পাশাপাশি আমাদের চলমান দ্বিমুখী বিভাজনমূলক শিক্ষাব্যবস্থার পরিবর্তন ঘটাতে হবে। বিভেদ বিভক্তি আর অনৈক্যের সকল দেওয়াল ভেঙে ফেলতে হবে সেটা শিক্ষায় হোক, রাজনীতিতে হোক বা ধর্মেই হোক। এখন ঐক্য জরুরি। ঐক্য অনৈক্যের উপর বিজয় লাভ করবে এটা প্রাকৃতিক নিয়ম। বঙ্গবন্ধুর নেতৃত্বে বাংলাদেশ স্বাধীন হয়েছিল এটা যেমন ইতিহাস তেমনি দেশ পরিচালনার দায়িত্ব এখন আপনার এটা হলো বর্তমান। কাজেই ষোল কোটি মানুষকে একটি ইস্পাতকঠিন ঐক্যবদ্ধ জাতিতে পরিণত করার উদ্যোগ আপনি নিতে পারেন। আমরা পরিষ্কারভাবে বলতে চাই, সেটার জন্য যে আদর্শ দরকার সেটা আমাদের কাছে রয়েছে।\nএখানে প্রসঙ্গক্রমে বলতে চাই, আল্লাহর রসুল যে ইসলাম নিয়ে এসেছিলেন আর আজকে ইসলামের যে রূপটি আমরা দেখছি, এই দুইয়ের মধ্যে বিস্তর ফারাক। সেই ইসলাম আরবের আইয়ামে জাহিলিয়াতের বর্বর, কুসংস্কারাচ্ছন্ন, পারস্পরিক দাঙ্গা হাঙ্গামায় লিপ্ত জাতিটাকে ঐক্যবদ্ধ করেছিল, শত্রুকে ভাই বানিয়েছিল। স্বার্থপরকে নিঃস্বার্থ বানিয়েছিল। সেই ইসলামে জাতির মধ্যে এত মতভেদ, মাযহাব ছিল না, গোঁড়ামি, কূপম-ূকতা, অন্ধত্ব ছিল না, শিয়া-সুন্নি বলে কোনো কিছুর অস্তিত্বই ছিল না, পুরো জনগোষ্ঠী ধর্ম সম্পর্কে অজ্ঞ থাকবে আর একটি গোষ্ঠী তাদের যাবতীয় ধর্মীয় আনুষ্ঠানিকতা করিয়ে টাকা রোজগার করবে এমন রীতি ছিল না। সেই ইসলাম মুসলিম জাতিটিকে জ্ঞান-বিজ্ঞান, শিক্ষা-দীক্ষায়, নতুন নতুন বৈজ্ঞানিক আবিষ্কারে, নিত্যনতুন প্রযুক্তিতে পৃথিবীর সকল জাতির শিক্ষকের আসনে অধিষ্ঠিত করেছিল। সেই ইসলামের অনুসারীদের আজ এই হীন দশা কেন?\nপ্রশ্ন আসতে পারে, আকাশের মত উদার, সমুদ্রের মতো বিশাল, চূড়ান্ত যৌক্তিক, ভারসাম্যপূর্ণ, সকল শ্রেণির মানুষের জন্য প্রযোজ্য, প্রাকৃতিক নিয়মের সাথে সঙ্গতিশীল একটি জীবনব্যবস্থা ইসলাম তা কেমন করে বিকৃত হলো? সে এক দীর্ঘ ইতিহাস যা বলার জায়গা এটা নয়। ১৩০০ বছর ধরে ফকীহ, মোফাসসির, মোহাদ্দিসদের সূক্ষ্মাতিসূক্ষ্ম ব্যাখ্যা বিশ্লেষণের দ্বারাই দীনের মধ্যে এই বিকৃতি এসেছে, গুরুত্বের ওলট-পালট ঘটেছে। বিকৃতির চূড়ান্ত সীমানা অতিক্রম করল যখন ব্রিটিশ ঔপনিবেশিকরা মাদ্রাসা শিক্ষাব্যবস্থা প্রতিষ্ঠা করল। তারা সেখানে তাদের পছন্দ মোতাবেক সিলেবাস তৈরি করে এমন একটি ইসলাম মুসলমানদেরকে শিক্ষা দিল যা শিখে তারা কোনোদিন ঐক্যবদ্ধ হতে পারবে না, মানুষের কল্যাণে নিঃস্বার্থভাবে অবদান রাখা তো দূরের কথা। মাদ্রাসা শিক্ষিত শ্রেণিটিকে কোনো কর্মমুখী শিক্ষাই দেওয়া হলো না যেন তারা ঐ ধর্মীয় শিক্ষাকেই পুঁজি করে জীবিকা নির্বাহ করতে বাধ্য হয়। আর এইভাবে ব্রিটিশদের শেখানো ইসলামটা এই জাতির মনে মগজে গেড়ে যায়। ১৪৬ বছর ইংরেজ প্রাচ্যবিদেরাই (যারা ধর্মের দিক থেকে খ্রিষ্টান) অধ্যক্ষপদে থেকে নিজেদের তত্ত্বাবধানে মাদ্রাসা পরিচালনা করল। আজও মোটামুটি সেই শিক্ষাব্যবস্থাই চলছে, সেই সিলেবাসই চলছে। আজও তারা জীবিকার জন্য ধর্মব্যবসার উপরই নির্ভরশীল। সাধারণ শিক্ষা ও মাদ্রাসা শিক্ষা এই বিভাজনমূলক শিক্ষাব্যবস্থার মাধ্যমে সেই উপনিবেশ যুগ থেকেই জাতির মানসিকতাকে বিভক্ত করে রাখা হয়েছে, একে অপরের প্রতি বিদ্বেষী করে রাখা হয়েছে। শিক্ষাব্যবস্থাকে এই অবস্থায় রেখে জাতীয় ঐক্য সৃষ্টি করা সম্ভব হবে না।\nআমাদের প্রিয় জন্মভূমি বাংলাদেশ। এই মাটিতে আমাদের পূর্বপুরুষদের অস্থি-মজ্জা মিশে আছে। এই বাংলার আলো বাতাসে আমরা বড় হয়েছি, এই মাটির ফসল খেয়ে আমরা পুষ্ট হয়েছি। দেশের সংকট মুহূর্তে দেশ রক্ষার কাজে এগিয়ে আসাকে আমরা দায়িত্ব মনে করছি। আমরা অন্তত একটা কথা বুঝি, এ দেশ যদি আক্রান্ত হয়, তবে আমাদের দাঁড়ানোর জায়গা থাকবে না। আমরাও উদ্বাস্তু হবো। তখন আমাদের না থাকবে জাতি, না থাকবে ধর্ম। তাই জাতির এই সংকটকালে আমরা নির্বিকার থাকতে পারি নি। দেশ রক্ষার জন্য প্রয়োজনে জীবন উৎসর্গ করাকে আমরা গৌরবের মনে করি, ইবাদত মনে করি। আমরা সর্বান্তকরণে চেষ্টা করে যাচ্ছি ষোল কোটি মানুষের মধ্যে দেশপ্রেমের চেতনা জাগিয়ে তুলতে, ঈমানী চেতনায় উদ্বুদ্ধ হয়ে মানবতার কল্যাণে আত্মনিয়োগ করতে। কিন্তু যে কাজটি সরকার করতে পারে তা কি একটি আন্দোলনের পক্ষে সম্ভব হয়? হয় না। তাই বাংলাদেশের নাগরিকদের অভিভাবক হিসাবে, সরকারপ্রধান হিসাবে আপনার নিকট আমাদেরকে প্রস্তাবনা পেশ করতে হচ্ছে। আমরা পূর্ণ আত্মবিশ্বাসের সাথে আবারও বলছি, আমাদের কাছে দেশ ও দেশের মানুষকে মহাসংকট থেকে মুক্তির পথ আছে। সেটা ইহকালেও, পরকালেও। এই সম্পদ হাতে নিয়ে আমরা বসে থাকতে পারি না। পরিস্থিতি অত্যন্ত জটিল ও সঙ্গীন। পরাশক্তিগুলি যুদ্ধ বাঁধানোর জন্য উন্মত্ত হয়ে উঠেছে। সীমান্তে সীমান্তে তারা সৈন্যসমাবেশ করছে, অস্ত্রবাহী নৌবহর নিয়ে সমুদ্রমন্থন করছে। পারমাণবিক ধ্বংসযজ্ঞের প্রস্তুতি নিচ্ছে, মহড়া দিচ্ছে। সামরিক খাতে বাজেট বহুগুণ বৃদ্ধি করছে। সেখানে আমাদের এখনো দারিদ্র্যের বিরুদ্ধে লড়াই করে যেতে হচ্ছে। এমতাবস্থায় পরাশক্তিগুলোর হাতে কোনো অসিলা তুলে দেওয়া হবে আমাদের জন্য আত্মহত্যার নামান্তর। কেননা ইসলামবিদ্বেষ হোক আর অস্ত্রব্যবসার প্রয়োজনে হোক, কোনো একটা অসিলা পেলেই স্বাধীন-সার্বভৌম রাষ্ট্রের উপর হামলে পড়া তাদের মজ্জার সাথে মিশে আছে।\nপরিশেষে আমাদের বক্তব্য এই যে, আমরা হেযবুত তওহীদ ইসলামের প্রকৃত আকিদা জনগণের সামনে তুলে ধরার মাধ্যমে জঙ্গিবাদ, সন্ত্রাসবাদ, সাম্প্রদায়িকতা, সা¤্রাজ্যবাদসহ যাবতীয় হুমকি থেকে এ দেশের মাটিকে রক্ষা করতে নিজেদের সীমিত সক্ষমতার মধ্যে থেকে চেষ্টা করে যাচ্ছি। আগেই উল্লেখ করেছি, আমাদের এ কাজে আমরা বিভিন্ন সময় বিভিন্ন ধরনের প্রতিবন্ধকতা ও অযৌক্তিক হয়রানির শিকার হয়ে আসছি। দেশের প্রচলিত আইন মান্য করে জাতির কল্যাণার্থে হেযবুত তওহীদ যে কার্যক্রম পরিচালনা করে যাচ্ছে, কেউ যেন তাতে কোনোরূপ প্রতিবন্ধকতা সৃষ্টি করতে না পারে সে লক্ষ্যে আপনার প্রয়োজনীয় নির্দেশনা প্রত্যাশা করছি।\nমহান আল্লাহ আমাদেরকে এবং প্রিয় জন্মভূমি বাংলাদেশকে হেফাজত করুন। আপনার সর্বাঙ্গীন মঙ্গল কামনা করছি।\nঅধিকার না দিয়ে দিবস পালন অর্থহীন\nমোঙ্গল আগ্রাসন: মুসলিমদের অনৈক্যের ফলে ঐশী শাস্তির সূচনা -কামরুল আহমেদ


হযরত মোহাম্মদ (স.) দরিদ্রতা দূর করার ব্যাপারে যা বলেছেন জানলে আপনি আজিই আমল করা শুরু করবেন। - BD Time\nHome ধর্ম হযরত মোহাম্মদ (স.) দরিদ্রতা দূর করার ব্যাপারে যা বলেছেন জানলে আপনি আজিই আমল করা শুরু করবেন।\nহযরত মোহাম্মদ (স.) দরিদ্রতা দূর করার ব্যাপারে যা বলেছেন জানলে আপনি আজিই আমল করা শুরু করবেন।\nBy fahim January 11, 2019 ধর্ম\nঅন্তিম রোগশয্যায় আব্দুল্লাহ ইবনে মাসউদ (রাঃ)— এর শিক্ষাপ্রদ কথোপকথনঃ ইবনে—কাসীর ইবনে আসাকীরের বরাত দিয়ে এই ঘটনা বর্ণনা করেন যে, হযরত আব্দুল্লাহ ইবনে মাসউদ (রাঃ) যখন অন্তিম রোগশয্যায় শায়িত ছিলেন, তখন আমীরুল মু’মিনীন হযরত ওসমান (রাঃ) তাঁকে দেখতে যান৷ তখন তাঁদের মধ্যে শিক্ষাপ্রদ যে কথোপকথন হয় তা নিম্নরুপঃ→হযরত ওসমানঃ ما تشتكي আপনার অসুখটা কি?\n→ওসমান গনীঃ আমি আপনার জন্যে সরকারী বায়তুল মাল থেকে কোন উপটৌকন পাঠিয়ে দেব কি? →ইবনে মাসউদঃ لاحاجة لي فيها এর কোন প্রয়োজন নেই৷, →ওসমান গণীঃ উপটৌকন গ্রহণ করুন৷ তা আপনার পর আপনার কন্যাদের উপকারে আসবে৷, →ইবনে মাসউদঃ আপনি চিন্তা করছেন যে, আমার কন্যারা দারিদ্র ও উপবাসে পতিত হবে৷ কিন্তু আমি এরুপ চিন্তা করি না৷ কারণ, আমি কন্যাদেরকে জোর নির্দেশ দিয়ে রেখেছি যে, তারা যেন প্রতিরাত্রে সূরা ওয়াক্কিয়া পাঠ করে৷, আমি রাসুলুল্লাহ (সাঃ)— কে বলতে শুনেছি,\nঅর্থাৎ, যে ব্যক্তি প্রতি রাতে সূরা ওয়াক্কিয়া পাঠ করবে, সে কখনও উপবাস করবে না৷, হজরত আব্দুল্লাহ ইবনে মাসউদ [রা.] বলেন, রাসুলুল্লাহ সাল্লাল্লাহু আলাইহি ওয়াসাল্লাম বলেছেন, যে ব্যক্তি প্রতিদিন রাতে সুরা ওয়াক্বিয়াহ তেলাওয়াত করবে তাকে কখনো দরিদ্রতা স্পর্শ করবে না। হজরত ইবনে মাসউদ [রা.] তাঁর মেয়েদেরকে প্রত্যেক রাতে এ সুরা তেলাওয়াত করার আদেশ করতেন। [বাইহাকি:শুআবুল ঈমান-২৪৯৮] সুরা আর রাহমান, সুরা হাদিদ ও সুরা ওয়াকিয়া’র তেলাওয়াতকারীকে কেয়ামতের দিন জান্নাতুল ফিরদাউসের অধিবাসী হিসেবে ডাকা হবে। অন্য এক হাদিসে আছে, সুরা ওয়াকিয়াহ হলো ধনাঢ্যতার সুরা, সুতরাং তোমরা নিজেরা তা পড় এবং তোমাদের সন্তানদেরকেও এ সুরার শিক্ষা দাও। অন্য এক বর্ণনায় আছে: তোমাদের নারীদেরকে এ সুরার শিক্ষা দাও। আম্মাজান হজরত আয়েশা [রা.] কে এ সুরা তেলাওয়াত করার জন্য আদেশ করা হয়েছিল।\nতাছাড়া অভাবের সময় এ সুরার আমলের কথাটা তো হাদিস দ্বারাই প্রমানিত। এমনকি বর্ণিত আছে যে হজরত ইবনে মাসউদ [রা.] কে যখন তার সন্তানদের জন্য একটি দিনারও রেখে না যাওয়ার কারণে তিরস্কার করা হলো তখন তিনি উত্তরে বলেছিলেন, তাদের জন্য আমি সুরা ওয়াকিয়াহ রেখে গেলাম। [ফয়জুল কাদির-৪/৪১] সুবহানাল্লাহ! মহান রাব্বুল ইজ্জতের পবিত্র কালামের বরকত কত পাওয়ারফুল আপনি-আমি তা অনুধাবন করতে পারি কি? তাই আসুন সকলে সূরা ওয়াক্কিয়া পাঠের এই অতি মূল্যবান আমলটি প্রতিদিন আদায় করার চেষ্টা করি৷ আল্লাহ আমাদের প্রত্যেককে আমল করার তাওফিক দিন৷ আমীন\nজেনে নিন শবে কদরের ফজিলত ও সবার সাথে শেয়ার করুন।...


বিধানসভার লক্ষ্যে ক্রমশ ঘর গোছাচ্ছে তৃণমূল! অরাজনৈতিক শিবির থেকেও ৪ হেভিওয়েটকে দলে নিয়ে চমক – প্রিয় বন্ধু বাংলা\nহোম > রাজ্য > কলকাতা > বিধানসভার লক্ষ্যে ক্রমশ ঘর গোছাচ্ছে তৃণমূল! অরাজনৈতিক শিবির থেকেও ৪ হেভিওয়েটকে দলে নিয়ে চমক\nবিধানসভার লক্ষ্যে ক্রমশ ঘর গোছাচ্ছে তৃণমূল! অরাজনৈতিক শিবির থেকেও ৪ হেভিওয়েটকে দলে নিয়ে চমক\nপ্রিয় বন্ধু মিডিয়া রিপোর্ট – একুশের বিধানসভার জয়যাত্রা অক্ষুণ্ণ রাখতে রীতিমত উঠে পড়ে লেগেছে এবার তৃণমূল শিবির। একুশের বিধানসভা নির্বাচন এবার তৃণমূল শিবিরের কাছে রীতিমতো প্রেস্টিজ ফাইট বলেই মনে করছে রাজনৈতিক মহল। আর তাই এই লড়াইয়ে ভারসাম্য বজায় রাখতে নিজেদের ঘর গোছাতে শুরু করেছে ইতিমধ্যে ঘাসফুল শিবির। সাংগঠনিক রদবদলের মাধ্যমে তৃণমূল নিজেদেরকে আরো শক্তিশালী করে তুলেছে ইতিমধ্যে। তার সাথেই ক্রমাগত বিজেপি থেকে দলবদলের ইঙ্গিত তৃণমূলকে করে তুলছে আরও শক্তিশালী।\nএর সাথেই এবার বাংলার অরাজনৈতিক ব্যক্তিরাও তৃণমূলের ঝাণ্ডা তুলে নিচ্ছেন হাতে। যদিও শোনা যাচ্ছে অরাজনৈতিক ব্যক্তিদের দলে টানার কথা আগেই ঘোষণা করেছেন তৃণমূল ভোটগুরু প্রশান্ত কিশোর। সেই অনুযায়ী এদিন তৃণমূল শিবিরে যোগ দিয়েছেন বাংলার দুই নামী বাউল শিল্পী, এক শিল্পপতি এবং এক বিখ্যাত চিকিৎসক। যাদের সঙ্গে কোন রাজনৈতিক শিবিরেরই কোন পরিচয় এখনও পর্যন্ত হয়নি বলে জানা যাচ্ছে। এদিন তৃণমূলের মহাসচিব পার্থ চট্টোপাধ্যায় এবং তৃণমূলের রাজ্যসভার দলনেতা ডেরেক ও ব্রায়নের উপস্থিতিতে দলে যোগদান করেন এঁনারা।\nএদি তৃণমূল শিবিরের দলীয় পতাকা হাতে তুলে নিলেন বাংলার বিখ্যাত বাউল শিল্পী কার্তিক দাস বাউল এবং লক্ষণ দাস বাউল। এছাড়াও তৃণমূলে যোগ দিলেন রানীগঞ্জ চেম্বার অফ কমার্সের প্রেসিডেন্ট তথা শিল্পপতি সন্দীপ ভালোটিয়া। এছাড়া তৃণমূলে এদিন যোগ দিলেন পূর্ব মেদিনীপুরের বিশিষ্ট চিকিৎসক বাদল অশ্রু ঘাটা। রাজনৈতিক শিবিরের অনেকেই দাবি করছেন একুশে জুলাইয়ে তৃণমূলের ভার্চুয়াল সভা থেকে মুখ্যমন্ত্রী যে আহ্বান জানিয়েছিলেন বাংলার অরাজনৈতিক ব্যক্তিদের তৃণমূলে আসার, সেই সূত্রেই এদিনের যোগদান বলে মনে করা হচ্ছে।\nতবে বিশেষজ্ঞদের মতে, একুশের বিধানসভা নির্বাচনী লড়াইয়ের জন্য রীতিমতো আটঘাট বেঁধেই ময়দানে নামছে তৃণমূল। কিছুটা পিছিয়ে থেকেও রীতিমতো ঘুরে দাঁড়িয়েছে তাঁরা বলে মনে করা হছে। অন্যদিকে পিছিয়ে নেই অন্যান্য রাজনৈতিক দলও। এই মুহুর্তে বিরোধীদের মধ্যে গেরুয়া শিবির আগামী নির্বাচনে মসনদ দখলের লড়াইয়ে অনেকটাই এগিয়ে রয়েছে। এই পরিস্থিতিতে আগামী দিনের বিধানসভা নির্বাচনী লড়াই যে বাংলার রাজনৈতিক মহলে তুমুল আলোচনার বিষয় হয়ে উঠতে চলেছে, তা নিয়ে এই মুহূর্তে কোন সন্দেহ নেই।\nবিধানসভায় বিরোধীদের দখলে মাত্র ২৬ আসন? বাকি সব বিজেপির? নতুন অঙ্কে চমক, সঙ্গে শুরু জল্পনা!\nহুগলীর রঙ কি ক্রমশ গেরুয়া থেকে হচ্ছে নীল-সাদা? বিধানসভার লক্ষ্যে বড়সড় ভাঙনে বাড়ছে জল্পনা\nমমতা-ফিরহাদরা জোর গলায় উন্নয়নের কথা বললেও, পয়েন্ট ধরে ধরে বঞ্চনার প্রমান দিলেন অশোক!\nভোট আটকাতে ঢাল করোনা, রাজ্যপালের সঙ্গে সাক্ষাৎ মুখ্যমন্ত্রীর!\nতৃনমূলের পুর- চেয়ারম্যানকে লক্ষ্য করে পরপর3টি বোমা, অল্পের জন্য প্রানে রক্ষা\nবিজেপির ঘরে বড়সড় থাবা বসিয়ে জোর ধাক্কা দিলো তৃণমূল, খুশিতে উচ্ছ্বাস প্রকাশ বিধায়কের


অরোরার আঙুল - ১০ - ঝি নু ক\nBy আমন্ত্রিত লেখক আগস্ট ৮, ২০২১ Last upadateআগস্ট ৮, ২০২১\nরাতে অরোরা কিছু খেতে না চাইলেও অরণি তাকে ছাড়ল না। রাতের খাবার শেষে অরিত্রের সাথে বারান্দায় বসে অরোরা বলল, “আজ মনে হয় চাঁদটা অনেক বড়।“\n“হুমম, আমাদের দেশে এক চন্দ্রাবতীর আগমন ঘটেছে বলে, এই চাঁদ তাকে ভালো করে দেখার জন্য জোছনার আলোকে ছড়িয়ে দিতেই অত বড় হয়েছে?“\n“চন্দ্রাবতী? এই চাঁদটা কি তোমার দেশের জন্য আলাদা?“\n“অবশ্যই, আমার দেশের মতো এত সুন্দর চাঁদ পৃথিবীর আর কোথাও নেই। আমার দেশের দিগন্তের সবুজে ছড়ানো চন্দ্রালোকের মতো রূপালি রহস্যময়তা বিশ্ব-ব্রক্ষ্মাণ্ডের কোথাও তার পাখনা মেলে না!“\n“বাহ, অরিত্র। তোমার কথাগুলো দারুণ মিথ্যা হয়েও তা সত্যের চেয়ে সত্যতর। ধ্রুবের চেয়ে তোমার কথাগুলো ধ্রুবতর। আর তোমার এই কথা থেকে আমি শিখলাম যে, জীবনের প্রাপ্তি আর সুখ নির্ভর করে তুমি কীভাবে ভাবছ, কীভাবে কল্পনা করছ –তার ওপর।“\nবারান্দায় প্রবেশ করার সময় চয়ন রাহমান অরোরার কথাগুলো শুনে খুব খুশি হলেন। তাদের কাছে এসে বললেন, “আমি বসতে পারি?“\nঅরিত্র তার চেয়ার ছেড়ে ঘরের ভেতর থেকে আরো দুটি চেয়ার নিয়ে এল। অরোরা দাঁড়িয়ে চেয়ারগুলো গোছানোর সময় অরণির চেয়ারটা অজান্তেই নিজের পাশে রাখল; সব দ্বিধা ঝেড়ে চয়ন রাহমানকে ‘বাবা‘ সম্বোধন করে বলল, “বাবা, বসুন প্লিজ। আমরা আপনাদের জন্য অপেক্ষা করছি।“\nজীবনে প্রথম কোনো মেয়ের মুখে ‘বাবা‘ সম্বোধিত হওয়ায় ‘কন্যা‘ সন্তান না থাকায় দুঃখিত হলেন চয়ন। আর অরোরাকে সাথে সাথেই তিনি কন্যার আসন দিয়ে প্রগলভ হয়ে উঠলেন। এই বারান্দাটা তার কাছে জীবনের এক আনন্দধ্বনির প্রতীক হয়ে উঠল। তিনি বললেন, “ধন্যবাদ মা।“\n“মা, আসছেন না …“\n“সে সব গোছাবে। এশার নামাজ পড়বে, তারপর আসবে। অরোরা, আমি তোমার শেষ কথাগুলো শুনেছি। খুবই গুরুত্বপূর্ণ কথা।“\n“ঐ যে বলছিলে, কোন কোন মিথ্যা সত্যর চেয়ে সত্যতর। কারণ সেই মিথ্যা মানবের অন্তর্লোক বিনির্মান করে সত্যকে খোঁজার জন্য প্রস্তুত করে। মানবের উত্তরণের জন্য তাই জ্ঞানগর্ভ আলোচনা অথবা প্রবন্ধের চেয়ে কল্পনা-সমৃদ্ধ গল্প প্রয়োজন।“\n“ঠিক, আমিও তাই মনে করি।“\n“কিন্তু মা, আমার দেশে এ ভাবে ভাবাটাও অপরাধ।“\n“আমি একজন সরকারী কর্তা ছিলাম। সংস্কৃতি নিয়ে ভাবতাম। পুণ্ড্র সভ্যতা নিয়ে তোমার মতো আমিও এক অভিসন্দর্ভ প্রস্তুত করে জমা দেয়ায় একজন বিখ্যাত লেখক আমার গবেষণা কর্মটার প্রশংসা করে পত্রিকায় নিবন্ধ লিখেছিলেন।“\n“আমি ব্যক্তিগত উদ্যোগে পড়াশোনা করে পিএইচডি ডিগ্রি নেয়ায় কর্মস্থলে আমার বন্ধুর চেয়ে শত্রু জুটল বেশি। ডেপুটি সেক্রেটারির পদবির এক নিয়োগে আমাকে প্রত্ন-অধিদপ্তর থেকে রাষ্ট্রভবনে বদলি করা হলো।“\n“তার চেয়ে যোগ্যতা সম্পন্ন ব্যক্তিকে তার উর্ধ্বতন কর্তারা এদেশে সহ্য করতে পারেন না। তার চেয়ে বড় কারণ হলো, আমার জন্য অথর্ব কর্তারা ঝামেলায় পড়েছিলেন। এদেশের মহান ঐতিহ্যের সব স্মারক-চিহ্ণকে আমি সংরক্ষণের জন্য মরিয়া হয়ে উঠেছিলাম বলে একটা জাতীর প্রাচিন ঐতিহ্য এবং সমৃদ্ধি শনাক্তকরণের এইসব সামগ্রি গবেষণার নামে ফ্রান্সে পাচার করা তাদের জন্য কঠিন হয়ে পড়ছিল।“\n“তাই-ই তারা আপনাকে সেখান থেকে সরিয়ে দিল?“\n“শুধু সরানো নয়, আমাকে পদে পদে হেনস্থা করা শুরু করল। আমাকে শুনিয়ে কেউ কেউ বলাবলি করত, সে এক বদ্ধ উন্মাদ। মাটির নিচের ইট-খোয়া আর বিভিন্ন মূর্তি নিয়ে তার মাতলামি অসহনীয়।“\n“শুধু তাই নয়, রাষ্ট্রভবনে চা-চক্রে স্বয়ং রাষ্ট্রপতির ব্যক্তিগত সহকারী একজন জেনারেল আমাকে কটাক্ষ করে প্রশ্ন করলেন: তোমার গবেষণা নিয়ে দেখলাম পত্রিকায় বড় এক নিবন্ধ লিখছে একজন। পাগলটা কে?\n“তার প্রশ্নে একজন কেবিনেট সেক্রেটারি এবং তাদের মোসাহেবরা হো হো করে হাসলেন। তাদের হাসিতে আমি অপমানিত বোধ করি নি। মনে হচ্ছিল, কিছু নোংরা আর অশিক্ষিত মানুষ আমার সামনে হলাহলিতে মেতে উঠেছে। আমার রক্ত চঞ্চল হয়ে উঠল। তাকে উত্তরে বললাম: ‘তিনি সেই পাগল যিনি নির্ধারণ করেন, ‘যোদ্ধা’ শব্দকে কেন্দ্র করে সারাজীবন যারা এত প্রশিক্ষণ, রাষ্ট্রের এত খরচ করে পরিশেষে কোনো যুদ্ধই করলেন না, শুধু হাড্ডিসার কৃষকের রক্তকে তাদের তারকাবাহী গাড়ির জ্বালানি বানিয়ে তাদেরকেই ঘৃণা করলেন, প্রাসাদময় বাড়ি এবং পরিশেষে হোটেল ব্যবসায় নেমে নারী-ভক্ষণ যারা জীবন ইতিহাস করলেন আর যুদ্ধের মাঠের কোনো সন্ধান না পেয়ে হুড়াহুড়ি করে ঢাকায় এসে রাজনীতিবিদদের পশ্চাৎ লেহনের প্রতিযোগিতায় লিপ্ত হলেন –সমাজে তাদের সম্মানের অবস্থান কী হবে? তিনি সেই কথাশিল্পী যিনি মানুষের অন্তর্লোকে ঘৃণা অথবা ভালোবাসার কোন স্তরে এইসব মোসাহেবরা বাস করবেন, তা নির্ধারণ করেন। তিনি ভালো করে জানেন, পদবি, ক্ষমতা অথবা রক্তের কোনো সম্পর্ক দিয়ে মানুষের সম্মান নির্ধারিত হয় না। মানুষের সম্মান নির্ধারণ হয় জ্ঞানের সাথে তার সম্পৃক্ততায় এবং তার কর্মে। আইনস্টাইনের নামের আগে রাজা বাদশাহ অথবা জেনারেল কোনো উপাধি নেই তবু তার নাম উচ্চারিত হলেই মনে পরে, ই=এমসি² ।“\n“ওয়াও, বাবা… ইউ আর সো গ্রেট!“ উচ্ছাসভরা দৃষ্টিতেই অরোরা অরিত্রের চোখে চোখ রাখল। তার চোখের ক্ষণিক চাহনি অরিত্রকে বলল, “মানুষের ভাবনা আসলে তার রক্ত অথবা বংশস্রোতের অনুপাতিক!“\nতীক্ষ্ণ এই রক্তস্রোতে লুকিয়ে থাকা বোধটুকু অরোরাকেও প্রভাবিত করেছিল এবং অবাক ব্যাপার হলো, সেজন্যই সে হয়তো নিজেও এভাবেই তার ভাবনাকে প্রকাশ করেছিল। নাকি ‘অপমান‘ শব্দটি পৃথিবীর সব মানুষকে একইভাবে উপলব্ধি করতে সাহায্য করে? অরোরা চয়ন রাহমানের বাকি গল্প শোনার নেশায় বলল, “তারপর?“\n“জেনারেল সাহেব রেগে অগ্নিশর্মা হলেন। সেদিনই তিনি উর্ধ্বতন কর্তাকে অপদস্ত করার অভিযোগ নিয়ে রাষ্ট্রপতির কাছে হাজির হলেন। তার অভিযোগ শুনে মহামান্য রাষ্ট্রপতি আমাকে ডাকলেন। বললেন: তুমি তো বাঘের বাচ্চা, হে! তুমি একেবারে আমার মনের কথা বলেছ… তোমার মতো অফিসার আমাদের বেশি বেশি দরকার। কিন্তু যে রাগান তাদের তুমি রাগিয়েছ, ডিপ্লোম্যাট হতে পারলে না? এখন তোমার চাকরিচ্যুতিতেও তারা ক্ষান্ত হবে না, পারলে তোমাকে তারা জেলে ঢুকিয়ে ছাড়বে। তবু, তোমার মঙ্গলের জন্য তোমাকে মনে হয় শেষ পর্যন্ত অবসরে পাঠাতে হবে। এরা ক্ষমতার মাফিয়া। আমি আর কয়দিন বলো! আমার ব্যক্তিগত নাম্বারটা রাখো। অবসরে গিয়ে সমস্যায় পড়লে, ফোন করো। মহান আল্লাহ তোমার সহায় হবেন…\n“মা রে, সেদিনই আমি চাকরি থেকে অকালীন-অবসরের দরখাস্ত করেছিলাম। এই দেশে যোগ্যরা এভাবে ঝরে যায়, ধামাধরাগুলো তাদের নৃত্য চালাতেই থাকে… । ভালোই করেছিলাম, পরিবারের পুরাতন পেট্রোলিয়াম ব্যবসাটা দেখার পাশাপাশি আমি আমার অভিসন্দর্ভের বিষয়টুকু আজো সমৃদ্ধ করেই চলছি। তাঁকে আমি আর কোনোদিন ফোন করি নি। কিন্তু মা, অদ্ভুত ব্যাপার কী জানো?“\n“সেই জেনারেল নিজেও চাকরি ছেড়ে দিয়েছিলেন এবং অবসরে যাওয়ার পর আত্মহত্যার চেষ্টাও করেছেন। তার কারণ অবশ্য আমি জানলেও আন্দাজ করে নিতে পারি, মহামান্য রাষ্ট্রপতি তার অভিযোগ শুনে হেসেছিলেন এবং হয়তো বলেছিলেন: ছেলেটা আসলেই পাগল। আর পাগলগুলোই দেশটাকে ভালোবাসে বলে সঠিক পন্থায় কাজ করতে গিয়ে নিজে লাঞ্ছিত হয়ে অন্যকেও অপদস্ত করার ব্যর্থ চেষ্টা করে। কী বলো?“\nচয়ন থামলেন। কী যেন ভাবলেন। তারপর বললেন, “মা, তুমি যে অভিসন্দর্ভ প্রস্তুত করছ তার জন্য তোমাকে এই কথাটা বলা খুব প্রয়োজনীয় বলে করছি। ভারতবর্ষে সুলতানাত আর মোগলরা বিদ্যাচর্চা করার পরিবর্তে প্রজাদের কাছ থেকে খাজনা আদায়, নতুন নতুন এলাকা দখল করে তাদের খাজনা আদায়ের অঞ্চল পরিবৃদ্ধির সাথে যে চর্চাটা ভালোবাসতেন তা হলো, তাদের তোষামোদি করা। তারা তাদের ক্ষমতার সর্বোচ্চ ব্যবহার করে এই ‘তোষামোদ‘ চর্চাকে মানুষের রন্ধ্রে রন্ধ্রে ছড়িয়েছেন। অপড়ুয়া এক জাতিকে কত সহজেই স্তাবকের দলে পরিণত করা যায়! জেনারেল সাহেব, রাষ্ট্রপতির কথায় চামচার খাতা খেতে বরখাস্ত হওয়ার দুঃখে হয়তো আত্মহত্যা করতে গিয়েছিলেন! অসমৃদ্ধ আত্মাগুলো নিজের চেয়ে অন্যের তুষ্টিকে বড় করে দেখে।“\n“বাবা, আমি আপনার কথাগুলো মোবাইলে রেকর্ড করে নিচ্ছি কিন্তু। আমি এই বিষয়গুলো আসলেই আমার প্রতিপাদ্যে অন্তর্ভূক্ত করব।“\n“ভেবো না, এ নিয়ে আমি তোমাকে ইংরেজিতে লেখা কিছু বই দেব।“\n“খুব ভালো হয় তাহলে। আপনি বলুন, প্লিজ।“\n“সেজন্যই বলছিলাম যে, একজন রাষ্ট্রীয়-ক্ষমতার মানুষ এমনকি একজন বিজ্ঞানীর চেয়ে একজন মহান গল্পকার একটা সমাজের জন্য বেশি প্রয়োজন। কেন না, একজন গল্পকারের কাছ থেকে রহস্যময় কল্পনা জগতে ঢোকার প্রেরণা পান একজন বিজ্ঞানী, একজন গল্পকার অথবা ঔপন্যসিকই রাষ্ট্র পরিচালনার দায়িত্বে নিয়োজিত ব্যক্তির কাছে মানুষের জীবনের আর্তিকেই গুরুত্বপূর্ণ হিসাবে বিবেচনা করাতে শেখান। আর গল্পজগত গল্পের অন্তরালে বস্তুত সমৃদ্ধ করে চলে পাঠকের সত্তা; যে সত্তা কারো তোষামোদ তো নয়ই, তার অন্তর্লোককে দূরদৃষ্টিসম্পপন্ন করে তোলে বলে মানুষের মাঝে যা কিছু সাধারণ অথচ মহৎ তা শনাক্ত করতে শেখে। মহান একজন কথাশিল্পীর কাছ থেকে কল্পনা ধার করা বিজ্ঞানী অথবা মানবিক আর্তিকে শনাক্ত করতে শেখা রাজনীতিদের সংখ্যা বাড়লেই সমৃদ্ধ সমাজ গঠন হয়। সংকেতময় স্নায়ুতন্ত্র অথবা অন্তর্লোক বিনির্মানে কথাশিল্পী এবং কবির ভূমিকা অনবদ্য।\nরাত বেড়ে যায়। অরণি এসে চয়নকে প্রায় ধমকে নিচে নিয়ে গিয়ে বলে,\nতুমি কবে বুঝতে শিখবে যে, দুজন তরুণ-তরুণীর আড্ডার মাঝখানে বুড়োদের জ্ঞানগর্ভ গল্প অথবা আলোচনা প্যাচাল সমতুল্য।\nআহা, অরণি; সেটা প্রেমিক-প্রেমিকার ক্ষেত্রে প্রযোজ্য। অরোরা আর অরিত্র তো…\nজি না, শুধু অফিসিয়াল সম্পর্ক নিয়ে অরোরা তোমার ছেলের সাথে এতদূর আসে নি। চয়ন, সে অরিত্রকে ভালোবাসে…\nকী বাজে কথা বলছ! তাদের আচরণে তা মনে হয় না। চব্বিশ ঘণ্টাও পার হয় নি। তার আগেই কাউকে এত জেনে ফেললে?\nহ্যা, জানলাম। গত কয়েক মাস ধরেই আমি অরিত্রের কাছ থেকে মেয়েটার সম্পর্কে জানছি। আর আমার ধারণা পুরুষের চেয়ে নারীরা বেশি নৈসর্গিক গুণসম্পন্ন। একটা ব্যাপার তো অস্বীকার করতে পারবে না যে, অরোরা পনেরো/ষোলো বছর বয়সেই বাবা-মা হারিয়েছে?\nসেজন্যই তো তাকে আরো ভালো করে জানা উচিৎ।\nনা জেনেও তো স্পষ্ট বোঝা যায়, সে লড়াকু এক মেয়ে। না হলে পৃথিবীর সেরা এক প্রতিষ্ঠানের জন্য বাবা-মাকে হারিয়েও সে নিজেকে যোগ্য করে গড়ে তুলেছে কীভাবে? তার চেয়ে বড় কথা জীবনে এত সংগ্রাম করে সে তার কোমল অনুভূতি আর আবেগগুলো হারায় নি। চয়ন, অরোরার বাইরের খোলসটা যত অপরূপ তার চেয়ে তার ভেতরটা বেশি আত্মা আর সত্তাময়। যা হোক, আমি ঘুরে দাঁড়ানোর যোগ্যতাসম্পন্ন, সৌন্দর্যের মতোই সত্তাময় নারীকেই আমার ছেলের পাশে সারাজীবন দেখতে ভালোবাসব। আর অরোরা এই সব যোগ্যতাকে ধারণ করে।\nবোকা তুমি। কারো অতীত না জেনে, তার মতামত না জেনে এমন অবান্তর ভাবনা ভাবা মেয়েদের কাজ বৈ কি! আর ভিন্ন সংস্কৃতির একটা মেয়েকে কন্যা হিসাবে ভাবতে আমার যত ভালো লাগছে, ঘরের বউ হিসাবে তা ভাবতে আমার তত ভালো না লাগতে নাও পারে। বাবা-মা নেই এজন্য আমি তার প্রতি সদয় এবং দুর্বল। তার মানে এই নয় যে, তাকে… উফ, চয়ন থামো তো, প্লিজ। তোমার সাথে এ নিয়ে আমি আর কথা বলতে চাই না। অরিত্র তাকে ভালো বাসল কি বাসল না, তাতে আমার কিছু এসে যায় না। কারণ আমার ছেলেকে আমি ভালো করে চিনি। তার মনের কথা বের হতে সময় লাগে বছরখানেক।\nজন্ম – ২২ নভেম্বর, ১৯৭৫, বগুড়ায়।\nমানুষ ও তাদের যাপিত জীবন এবং প্রকৃতি দেখার প্রয়োজনে ঘুরেছেন পৃথিবীর বিভিন্ন প্রান্তে। চাকরির প্রয়োজনে আফ্রিকায় বাস করেছেন দুই বছরের অধিক সময় এবং আফ্রিকার প্রকৃতি-সংস্কৃতি, তাদের প্রান্তিক মানুষের যাপিত জীবনকে দেখেছেন খুবই কাছ থেকে। আফ্রিকার পটভূমিতে লেখা ‘ধূসর স্বপ্নের সাসান্দ্রা’ তাঁর প্রথম উপন্যাস। এই উপন্যাসেই কালি ও কলম পুরস্কার লাভ করেছেন তিনি; তাঁর প্রকাশিত গ্রন্থ, ১১ টি উপন্যাস এবং ৬ টি ছোট গল্পগ্রন্থ সবই পাঠক প্রিয়তায় প্রথম সারিতে। তাঁর লেখা ‘ত্রিমোহিনী’ উপন্যাসকে মহাকাব্যিক অ্যাখ্যা দিয়েছেন কিংবদন্তী ছোট গল্পকার হাসান আজিজুল হক।\nপুরস্কার, এইচএসবিসি কালি ও কলম পুরস্কার -২০১০, এমএস ক্রিয়েশন সম্মাননা -২০১০, নির্ণয় স্বর্ণপদক-২০১৩, এসএম রাহী পদক ২০১৯\nআগের সমস্ত পর্ব


গোলবন্যায় শুরু নতুন মৌসুম...-542425 | কালের কণ্ঠ | kalerkantho\nবৃহস্পতিবার । ১৯ জুলাই ২০১৮। ৪ শ্রাবণ ১৪২৫। ৫ জিলকদ ১৪৩৯\nদ্বন্দ্বের কাঁটা দুই দলেই\nপুরনো মামলা নিষ্পত্তিতে সুপ্রিম কোর্টের আদেশ পালনে ধীরগতি\nআইন-শৃঙ্খলা রক্ষাকারী বাহিনীর ত্রুটিতে বাড়ছে অপহরণ\nকর কমলেও আস্থা সংকট!\nএবার নতুন শুরুর পালা\n‘ভুল বলেছিলাম, তবে বৈঠক থেকে বড় সাফল্য আসবে’\nউৎসবের আবহ প্রস্তুতি ম্যাচে\nরিয়ালে তারুণ্যের হাওয়া\nভারতে হারলেও সফরটা ছিল ইতিবাচক\n‘মেসি থাক না থাক, ওদের শেষ করে দেব’\nবেড়েছে এইচএসসি মাদ্রাসা বোর্ডের পাসের হার ( ১৯ জুলাই, ২০১৮ ১৪:০২ )\nতৃণমূল বিএনপিসহ ৯ দল আসছে আওয়ামী লীগে ( ১৮ জুলাই, ২০১৮ ২১:৫৪ )\nখালেদাসহ ১৪ জনের বিরুদ্ধে প্রতিবেদন ৩ সেপ্টেম্বর ( ১৯ জুলাই, ২০১৮ ১৩:২৫ )\nকানাডায় এক মুসলিমের ওপর দুই ভাইয়ের বিদ্বেষপূর্ণ হামলা ( ১৯ জুলাই, ২০১৮ ১৩:২২ )\nসাড়া ফেলছে বাবুর ড্রাগন বাগান ( ১৯ জুলাই, ২০১৮ ১৩:৫৪ )\nচট্টগ্রামে মাদকসহ যুবক গ্রেপ্তার ( ১৯ জুলাই, ২০১৮ ১০:২৭ )\n২০১৮ সালের সেরা ১০ এয়ারলাইন্সের তালিকা প্রকাশ ( ১৯ জুলাই, ২০১৮ ১২:১৭ )\nসফরের মাঝপথেই ব্যাটিং পরামর্শক আসছে সাকিবদের জন্য ( ১৯ জুলাই, ২০১৮ ১৪:০৫ )\nগোলবন্যায় শুরু নতুন মৌসুম\nফের শুরু হয়ে গেল মঙ্গলবার আর বুধবার রাতের উত্তেজনা! উয়েফার তারা আঁকা প্রতীক আর চ্যাম্পিয়নস লিগের চেনা বাজনায় শুরু হয়ে গেছে ইউরোপের সেরা ফুটবল আসর। বিশ্বকাপটা যদিও চার বছর পর পর হয়, তবে অনেকেরই মতে চ্যাম্পিয়নস লিগ বিশ্বকাপের চেয়েও কঠিন ও প্রতিদ্বন্দ্বিতাপূর্ণ, কারণ এখানে ঠাঁই হয় কেবলই ইউরোপের লিগগুলোর চ্যাম্পিয়ন ও শীর্ষ দলগুলোর সেরা ৩২। কার্ডিফে, জুভেন্টাসের বিপক্ষে রিয়ালের ৪-১ গোলের জয় দিয়ে নেমেছিল গত আসরের পর্দা। এবার নতুন মৌসুম শুরুর দিনে সেই জুভেন্টাস হজম করল ৩ গোল, রিয়ালের চিরপ্রতিদ্বন্দ্বী বার্সেলোনার কাছে। মঙ্গলবার রাতের আট ম্যাচের দুটিতে তো রীতিমতো গোলোৎসব! আজারবাইজান থেকে প্রথমবারের মতো চ্যাম্পিয়নস লিগ খেলতে এসে শুরুতেই চেলসির সামনে কারাবাগ, স্ট্যামফোর্ড ব্রিজে তারা হজম করেছে ৬ গোল। নেইমার এমবাপ্পেকে নিয়ে নতুন রূপে প্যারিস সেন্ট জার্মেই ইউরোপে নবযাত্রা শুরু করল সেল্টিককে ৫-০ গোলে উড়িয়ে দিয়ে। ম্যানচেস্টার ইউনাইটেডও চ্যাম্পিয়নস লিগে প্রত্যাবর্তনটা উদ্যাপন করেছে বাসেলকে ৩-০ গোলে হারিয়ে।\nপিএসজির হয়ে ফ্রেঞ্চ লিগে অভিষেকেই গোল করেছিলেন নেইমার ও এমবাপ্পে। চ্যাম্পিয়নস লিগ অভিষেকেও গোল করার রেকর্ড অক্ষুণ্ন এই দুজনের। চ্যাম্পিয়নস লিগে প্যারিসবাসীর প্রথম ম্যাচটি ছিল সেল্টিকের বিপক্ষে, তাদেরই মাঠে। প্রথম ম্যাচ, প্রতিপক্ষের মাঠ—সব মিলিয়ে একটু সাবধানী শুরুর দিকেই চোখ থাকে অনেকের। তবে এসব ভাবায় না নেইমারকে! ম্যাচের ১৯ মিনিটে র‌্যাবিও’র পাস পেয়ে বক্সের বাঁ প্রান্ত দিয়ে ঢুকে নিখুঁত ফিনিশিংয়ে গোল করে শুভ সূচনা এই ব্রাজিলিয়ান তারকার। এরপর ৩৪তম মিনিটে গোলের খাতায় নাম তোলেন এমাবাপ্পেও। এদিনসন কাভানি বক্সের সামনে সহজ সুযোগ নষ্ট করলেও পেছনে দাঁড়ানো এমবাপ্পে ভুলটা করেননি। এরপর এদিনসন কাভানি গোল করেন পেনাল্টি থেকে, পিএসজি চতুর্থ গোলটা পায় লুস্টিগের আত্মঘাতী গোলের সুবাদে আর শেষটা আসে কাভানির দারুণ হেডে। নিজের মাঠে চ্যাম্পিয়নস লিগে সবচেয়ে বড় হার সেল্টিকের, কোচ ব্রেন্ডন রজার্স তাই সান্ত্বনা খুঁজেই বললেন, ‘আমরা বিশ্বমানের প্রতিপক্ষের বিপক্ষে খেলেছি। দ্বিতীয়ার্ধে কিছুটা ভালো খেলেছিলাম, তবে এটা আমাদের জন্য কঠিন এক শিক্ষা।’\nসমর্থকরা ভালোবেসে কারাবাগকে বলেন বলকানের বার্সেলোনা। আজারবাইজানের লিগে টানা চারবারের চ্যাম্পিয়ন তারা, এবারই প্রথম বাছাই পর্ব উতরে আসতে পেরেছে চ্যাম্পিয়নস লিগের মূলপর্বে। কিন্তু শুরুতেই চেলসির সামনে পড়ে রীতিমতো বিধ্বস্ত কারাবাগ। তাদের জালে বল ঢুকেছে ছয়বার। শুরুটা পেদ্রোর, এরপর জাপাকোস্তা, অ্যাসপিলিকুয়েতা, বাকাইয়াকোর পর বাথশুয়াই। মড়ার উপর খাঁড়ার ঘার মতো ৮২ মিনিটে আত্মঘাতী গোল করেছেন মেদভেদেভ। তাতেই ৬-০ গোলের হারে ‘লন্ডন দর্শন’ সমাপ্ত কারাবাগের। তাতেও খুব একটা অখুশি নন কোচ গুরবান গুরবানভ, ‘এটা আজারবাইজানের প্রথম। আমরা ফুটবলে নতুন দেশ। ফল নিয়ে খুব একটা খুশি নই, তবে ভুল থেকে শিখতে হবে।’\nআন্ডারলেখটের বিপক্ষে বায়ার্ন মিউনিখ জিতেছে ৩-০ গোলে, বাসেলের বিপক্ষে ম্যানইউর জয়ও একই ব্যবধানে। এমন গোলবন্যার রাতেও রোমার সঙ্গে গোলশূন্য ড্র অ্যাতলেতিকো মাদ্রিদের। উয়েফা\nএকই সংকট জয় করার লক্ষ্য তাঁদের ১৪ সেপ্টেম্বর, ২০১৭ ০০:০০\nদশজন নিয়ে ড্র মোহামেডানের ১৪ সেপ্টেম্বর, ২০১৭ ০০:০০\nটেস্ট ক্রিকেট সব ফরম্যাটের পাঠশালা ১৪ সেপ্টেম্বর, ২০১৭ ০০:০০\nজাপানের বিপক্ষে ভালো খেলার আশা ১৪ সেপ্টেম্বর, ২০১৭ ০০:০০\nএশিয়ান গেমসের জন্য আমরা তৈরি হচ্ছি ১৪ সেপ্টেম্বর, ২০১৭ ০০:০০\nমেসিময় ম্যাচে বার্সার বদলা ১৪ সেপ্টেম্বর, ২০১৭ ০০:০০\nসেই হার ভুলে নবযাত্রা পিএসজির ১৪ সেপ্টেম্বর, ২০১৭ ০০:০০\nসেরেনার কান্নায় ভয় পেয়েছিলেন শারাপোভা ১৪ সেপ্টেম্বর, ২০১৭ ০০:০০\nচলে গেলেন জাহাঙ্গীর ১৪ সেপ্টেম্বর, ২০১৭ ০০:০০\nদ্বিতীয় ম্যাচ জিতল বিশ্ব একাদশ ১৪ সেপ্টেম্বর, ২০১৭ ০০:০০\nবসুন্ধরা গ্রুপকে ধন্যবাদ ১৪ সেপ্টেম্বর, ২০১৭ ০০:০০\n২০২৪ প্যারিস, ২০২৮ লস অ্যাঞ্জেলেস ১৪ সেপ্টেম্বর, ২০১৭ ০০:০০\nবিশ্বকাপের টিকিট বিক্রি শুরু ১৪ সেপ্টেম্বর, ২০১৭ ০০:০০\nজয়ে শুরু কালের কণ্ঠ’র ১৪ সেপ্টেম্বর, ২০১৭ ০০:০০\ntwitter বচন ১৪ সেপ্টেম্বর, ২০১৭ ০০:০০\nটপ অব দ্য ডে ১৪ সেপ্টেম্বর, ২০১৭ ০০:০০\nফ্লপ অব দ্য ডে ১৪ সেপ্টেম্বর, ২০১৭ ০০:০০\nটিভিতে ১৪ সেপ্টেম্বর, ২০১৭ ০০:০০


ওয়াহেদপুরে ৬দিন ধরে কৃষক নিখোঁজ, পরিবারে উৎকণ্ঠা - Mirsaraitimes.com\nওয়াহেদপুরে ৬দিন ধরে কৃষক নিখোঁজ, পরিবারে উৎকণ্ঠা\nমিরসরাইয়ে ৬দিন ধরে মো. খোরশেদ আলম (৪৮) নামে এক কৃষক নিখোঁজ রয়েছেন। আত্মীয়-স্বজনের বাড়ি ও বিভিন্ন স্থানে খোঁজ করেও না পেয়ে চরম উৎকন্ঠায় দিন পার করছেন তার পরিবার। নিখোঁজের বিষয়ে খোরশেদের ছেলে মো. আব্দুর রহিম মিরসরাই থানায় একটি সাধারণ ডায়েরি ( নং ৮১১) করেছেন। খোরশেদ উপজেলার ১৫ নং ওয়াহেদপুর ইউনিয়নের মধ্যম ওয়াহেদপুর গ্রামের মৃত জামাল উল্লাহর পুত্র।\nনিখোঁজ হওয়া খোরশেদের পুত্র আব্দুর রহিম জানান, গত বুধবার ( ১৫ জুন) দুপুরে বাড়ি থেকে বের হয় বড়তাকিয়া বাজারে যাওয়ার উদ্দেশ্যে। ওইদিন সন্ধ্যা গড়িয়ে রাত হলেও আমার বাবা ফিরে আসেনি। সাথে মোবাইলও নিয়ে যায়নি। এরপর বিভিন্ন আত্মীয়-স্বজন ও এলাকায় খোঁজ করেও আমার বাবার সন্ধান না পাওয়ায় মিরসরাই থানায় একটি সাধারণ ডায়েরি করেছি।\nএবিষয়ে মিরসরাই থানার দায়িত্বরত কর্মকর্তা (ডিউটি অফিসার) মাসুদুর রহমান বলেন, খোরশেদ আলম নামে এক ব্যক্তি নিখোঁজের ঘটনায় থানায় একটি ডায়রি এন্ট্রি করা হয়েছে। ইতমধ্যে আমরা বিভিন্ন থানায় ওর ছবি পাঠিয়ে দিয়েছি। তাকে পাওয়ার জন্য পুলিশের তৎপরতা অব্যাহত রয়েছে।


ভালোই আছেন ব্যাংক ও আর্থিক খাতের দুষ্কৃতকারীরা\nপাঞ্জাব ন্যাশনাল ব্যাংক থেকে প্রায় ১৩ হাজার কোটি টাকা লোপাট করেছিলেন ভারতের হীরা ব্যবসায়ী নীরব মোদী। ভালোই আছেন ব্যাংক ও আর্থিক খাতের দুষ্কৃতকারীরা! ব্যাংক কেলেঙ্কারির এ হোতাকে ধরতে দেশে জারি করা হয় জামিন অযোগ্য গ্রেফতারি পরোয়ানা, বিদেশে ইন্টারপোলের রেড নোটিস। লন্ডনে গ্রেফতার হয়ে এখন ওয়ান্ডওয়ার্থ কারাগারে আছেন তিনি। নীরব মোদির ঠিকানা কারাগার হলেও কানাডায় বিলাসী জীবনযাপন করছেন বাংলাদেশের শীর্ষ ঋণখেলাপি আবদুল আজিজ।\nদেশের আর্থিক খাতে লুণ্ঠনে আলোচিত তিন নাম প্রশান্ত কুমার হালদারের (পিকে হালদার), মো. আবদুল আজিজ ও আবদুল হাই বাচ্চু। দেশের উত্কৃষ্ট ব্যাংকের স্বীকৃতি থাকা বেসিক ব্যাংককে একাই ধসিয়ে দিয়েছেন আবদুল হাই বাচ্চু। রাষ্ট্রায়ত্ত জনতা ব্যাংক থেকে প্রতারণার মাধ্যমে কয়েক হাজার কোটি টাকা বের করে নিয়েছেন জাজ মাল্টিমিডিয়ার কর্ণধার আবদুল আজিজ। দেশের পুঁজিবাজার এবং অন্তত চারটি আর্থিক প্রতিষ্ঠান থেকে (এনবিএফআই) সাড়ে ৩ হাজার কোটি টাকা লুণ্ঠন করেছেন প্রশান্ত কুমার হালদার। অনিয়ম ও জালিয়াতির মাধ্যমে বিভিন্ন ব্যাংক ও আর্থিক প্রতিষ্ঠান থেকে অন্তত ১০ হাজার কোটি টাকা লোপাটের অভিযোগে তাদের বিরুদ্ধে তদন্ত ও অনুসন্ধান চলমান রেখেছে দুর্নীতি দমন কমিশনসহ রাষ্ট্রের বিভিন্ন সংস্থা। দেশত্যাগে নিষেধাজ্ঞাও রয়েছে দুজনের বিরুদ্ধে। তা সত্ত্বেও নির্বিঘ্নে বিশ্বের বিভিন্ন প্রান্তে ঘুরে বেড়াচ্ছেন তারা।\nব্যাংক লোপাটের এই তিন কারিগরের কে কোথায় আছেন, তা নিয়ে অনুসন্ধান চালিয়েছে বণিক বার্তা। খোঁজ নিয়ে ও সংশ্লিষ্ট বিভিন্ন সূত্রের সঙ্গে কথা বলে জানা গেছে, পিকে হালদার এখন কানাডায় আছেন। একই দেশে আছেন জাজ মাল্টিমিডিয়ার কর্ণধার আবদুল আজিজও। বেসিক ব্যাংক চেয়ারম্যান পদ থেকে বিদায় নেয়ার পর নিউইয়র্ক-লন্ডনে সপরিবার ঘুরে বেড়াচ্ছেন আবদুল হাই বাচ্চু। যখন খুশি তখন দেশেও আসছেন তিনি।\nদেশের আর্থিক খাতে পিকে হালদারের লুণ্ঠন পদ্ধতি যেকোনো থ্রিলার চলচ্চিত্রকে হার মানায়। তবে পুঁজিবাজারে তালিকাভুক্ত প্রতিষ্ঠান দখলের চেয়েও রোমাঞ্চকর ছিল পিকে হালদারের বিদেশ যাত্রা। গ্রেফতার এড়াতে অবস্থান করছিলেন রাজধানীর প্যান প্যাসিফিক সোনারগাঁও হোটেলে। সেখান থেকে ছদ্ম বেশে বেরিয়ে কোনো বিমানবন্দরে যাননি। দেশ থেকে পালানোর জন্য যশোরের বেনাপোল স্থলবন্দরকেই ব্যবহার করেছেন তিনি।\nপিকে হালদার দেশ থেকে পালিয়েছেন চলতি বছরের জানুয়ারির প্রথম সপ্তাহে। যদিও গত বছরের অক্টোবর থেকেই তার বিদেশ যাত্রায় নিষেধাজ্ঞা জারি করেছিল দুদক। দেশ ছাড়ার পর পিকে হালদারের গন্তব্য ছিল ভারত। সেখানে কয়েকদিন অবস্থান করে পাড়ি দিয়েছেন কানাডার মন্ট্রিলে। সেখানে আবাসন ব্যবসায় যুক্ত হয়েছেন তিনি।\nসংশ্লিষ্ট সূত্রগুলো বলছে, আগে থেকেই কানাডার মন্ট্রিলে রুনা করপোরেশন নামের একটি আবাসন প্রতিষ্ঠানের ভাইস চেয়ারম্যান ছিলেন পিকে হালদার। এছাড়া কানাডার টরন্টোতে পিঅ্যান্ডএল হাল হোল্ডিং ইনক নামের একটি কোম্পানিও রয়েছে তার। ২০১৪ সালের ৩ জুলাই কানাডা বিজনেস করপোরেশন অ্যাক্টের অধীনে নিবন্ধিত কোম্পানিটির ঠিকানা দেয়া হয়েছে ১৬, ডিয়েনক্রেস্ট রোড, টরন্টো। প্রশান্ত কুমার হালদার ছাড়াও কোম্পানিটির পরিচালক হিসেবে রয়েছেন তার ভাই প্রীতিশ কুমার হালদার ও তার স্ত্রী সুস্মিতা সাহা। কানাডা ছাড়াও ভারত, মালয়েশিয়া ও সিঙ্গাপুরে বিপুল বিনিয়োগ আছে পিকে হালদারের। দেশের পুঁজিবাজার ও অন্তত চারটি আর্থিক প্রতিষ্ঠান থেকে লুণ্ঠিত অর্থই ওইসব দেশের পাচার ও বিনিয়োগ করেছেন তিনি।\nআর্থিক খাতসংশ্লিষ্টরা বলছেন, দেশের বড় বড় ব্যাংক কেলেঙ্কারির নেপথ্য নায়করা যখন খুশি তখন দেশ ছাড়ছেন। বিলাসবহুল জীবন যাপন করছেন বিশ্বের অভিজাত সব শহরে। বিদেশ যাত্রায় নিষেধাজ্ঞা আছে এমন ঋণখেলাপিদেরও ইমিগ্রেশনে আটকানো যাচ্ছে না। দেশের ব্যাংক লুটের কারিগরদের বিলাসী জীবন অন্যদেরও অনৈতিক পথে চলতে উদ্বুদ্ধ করছে।\nআর্থিক খাতের লুণ্ঠনকারীদের প্রতি উদারতা না দেখিয়ে কঠোর হস্তে দমন করা সময়ের দাবি বলে মনে করেন অ্যাসোসিয়েশন অব ব্যাংকার্স বাংলাদেশের (এবিবি) সাবেক চেয়ারম্যান আনিস এ খান। তিনি বলেন, ব্যাংক থেকে বৈধ-অবৈধ পন্থায় টাকা নিয়ে বিদেশে পালানোর সংস্কৃতির বিরুদ্ধে কঠোর হতে হবে। লুটেরাদের পাসপোর্ট বাতিল করা দরকার। একই সঙ্গে এসব বড় অপরাধী যেসব দেশে অবস্থান করবে, সেসব দেশের দূতাবাসের মাধ্যমে তাদের বিরুদ্ধে ব্যবস্থা নিতে হবে। লুটেরাদের ভিসা বাতিল করা সম্ভব হলে তবেই দেশ থেকে পালানোর সংস্কৃতি রোধ হবে। এজন্য অর্থ মন্ত্রণালয়, বাংলাদেশ ব্যাংক, সিকিউরিটি এক্সচেঞ্জ কমিশন, জাতীয় রাজস্ব বোর্ড এবং দুর্নীতি দমন কমিশনের সমন্বিত উদ্যোগ নেয়া দরকার।\nপিকে হালদারের মতোই কানাডায় অবস্থান করছেন জনতা ব্যাংক লুণ্ঠনের আরেক নায়ক মো. আবদুল আজিজ। তবে মাঝেমধ্যেই দেশে আসছেন চলচ্চিত্র প্রযোজনা প্রতিষ্ঠান জাজ মাল্টিমিডিয়ার এ কর্ণধার। দেশে এলে থাকছেন রাজধানীর ধানমন্ডির একটি অভিজাত ফ্ল্যাটে। যদিও বিদেশ যাত্রায় নিষেধাজ্ঞা আছে আবদুল আজিজের ক্ষেত্রেও।\nআবদুল আজিজসহ তার পরিবারের সদস্যদের বিরুদ্ধে ৯১৯ কোটি টাকা বিদেশে পাচারের অভিযোগ রয়েছে শুল্ক গোয়েন্দা ও তদন্ত অধিদপ্তরের। দুদকের অভিযোগ ১ হাজার ৭৪৫ কোটি টাকা আত্মসাতের। আর জনতা ব্যাংকের অভিযোগ ৩ হাজার ৫৭২ কোটি টাকা ফেরত না দেয়ার।\nসম্প্রতি জাতীয় সংসদে দেশের সব ঋণখেলাপি ব্যক্তি ও প্রতিষ্ঠানের তালিকা প্রকাশ করেছেন অর্থমন্ত্রী আ হ ম মুস্তফা কামাল। জাতীয় সংসদে ঘোষিত খেলাপি প্রতিষ্ঠানের শীর্ষ তিনটিই আবদুল আজিজ ও তার পরিবারের সদস্যদের। সে তালিকায় এক নম্বর স্থান পেয়েছে আবদুল আজিজের প্রতিষ্ঠান রিমেক্স ফুটওয়্যার লিমিটেড। প্রতিষ্ঠানটির কাছে জনতা ব্যাংকের পাওনা দাঁড়িয়েছে ১ হাজার ৭০৮ কোটি টাকা। এছাড়া ক্রিসেন্ট লেদার প্রডাক্টের কাছে পাওনা ১ হাজার ২৯৬ কোটি টাকা। একই গ্রুপের রূপালী কম্পোজিটের কাছে ১ হাজার ২৩৯ কোটি টাকা পাবে জনতা ব্যাংক। এছাড়া লেক্সকো লিমিটেডের কাছে ৫১৪ কোটি এবং ক্রিসেন্ট ট্যানারিজের কাছে ২৩১ কোটি টাকা পাবে রাষ্ট্রায়ত্ত ব্যাংকটি। সব মিলিয়ে আবদুল আজিজের পরিবারের কাছে জনতা ব্যাংকের পাওনা দাঁড়িয়েছে ৪ হাজার ৮৮৯ কোটি টাকা। ভুয়া রফতানিসহ নানা প্রতারণার মাধ্যমে ব্যাংক থেকে এ অর্থ নিয়েছেন তারা।\nব্যাংক থেকে নেয়া অর্থের বড় অংশই বিভিন্ন দেশে পাচার করেছেন ক্রিসেন্ট গ্রুপের কর্ণধাররা। এ অর্থের একটি অংশ গিয়েছে কানাডায়। বর্তমানে আবদুল আজিজও কানাডায় অবস্থান করছেন।\nসম্প্রতি আবদুল আজিজের সঙ্গে হোয়াটসঅ্যাপে কথা হয় বণিক বার্তার। তিনি বলেন, ‘ব্যক্তিগত প্রয়োজনেই কানাডায় এসেছি। আবার প্রয়োজন হলে দেশে যাই।’\nবিদেশ যাত্রায় নিষেধাজ্ঞা না থাকলেও দুদকের ডাকে ছয়বার হাজিরা দিয়েছেন বেসিক ব্যাংক লুণ্ঠনের ‘নায়ক’ আবদুল হাই বাচ্চু। ২০০৯ সাল পর্যন্ত দেশের আদর্শ ব্যাংকের স্বীকৃতি ছিল রাষ্ট্রায়ত্ত বেসিক ব্যাংকের। কিন্তু এর পরবর্তী পাঁচ বছরে পুরোপুরি লুণ্ঠনের শিকার হয়েছে ব্যাংকটি। ২০০৯ সালের সেপ্টেম্বর থেকে ২০১৪ সালের ৬ জুলাই পর্যন্ত বেসিক ব্যাংকের চেয়ারম্যানের দায়িত্বে ছিলেন আবদুল হাই বাচ্চু।\nবেসিক ব্যাংকের সাড়ে ৩ হাজার কোটি টাকা আত্মসাতের অভিযোগে ৬১টি মামলা করেছে দুদক। এসব মামলায় ব্যাংকটির বিভিন্ন স্তরের কর্মকর্তা ও গ্রাহকদের আসামি করা হলেও অজ্ঞাত কারণে আসামি করা হয়নি পরিচালনা পর্ষদের সদস্যদের। তবে মামলা তদন্তের কথা বলে ২০১৭ সালের ৪ থেকে ২০১৮ সালের ৩০ মে পর্যন্ত সময়ে ছয় দফায় আবদুল হাই বাচ্চুকে জিজ্ঞাসাবাদ করেছে দুদক। তারপর থেকে বাচ্চুকে আর প্রকাশ্যে দেখা যায়নি।\nবড় ঋণখেলাপিরা অবাঞ্ছিত না হয়ে উল্টো রাষ্ট্রের নীতি প্রণয়ের সঙ্গে যুক্ত হয়ে পড়ছেন বলে মনে করেন অর্থনীতিবিদ অধ্যাপক ড. মইনুল ইসলাম। তিনি বলেন, খেলাপি ঋণ নিয়ন্ত্রণের কথা বলে সম্প্রতিক সময়ে সরকার যতগুলো উদ্যোগ নিয়েছে, তার সবকটিই অকার্যকর শুধু নয় বরং রাষ্ট্রের জন্য ক্ষতিকর। খেলাপিদের পুনর্বাসিত করে কখনোই ব্যাংকিং খাতের রোগ সারানো সম্ভব হবে না। ব্যাংকের অর্থ লুটে অনেকেই দেশ ছাড়ছেন, কিন্তু তাদের ধরা হচ্ছে না। দেশ ছাড়তে গিয়ে বড় কোনো ঋণ খেলাপি গ্রেফতার হয়েছেন এমন একটি নজিরও নেই।\nTagged পাঞ্জাব ন্যাশনাল ব্যাংক থেকে প্রায় ১৩ হাজার কোটি টাকা লোপাট করেছিলেন ভারতের হীরা ব্যবসায়ী নীরব মোদী।, ব্যাংক কেলেঙ্কারির, ভালোই আছেন ব্যাংক ও আর্থিক খাতের দুষ্কৃতকারীরা\nবাংলাদেশিদের জন্য যুক্তরাজ্যের ভিসা আবেদন প্রক্রিয়া আরও সহজ, নিরাপদ ও উন্নত করার লক্ষ্যে কার্ড এবং অনলাইন পেমেন্ট/ট্রানজেকশন সুবিধা সংযোজন\nPosted on January 21, 2020 Author Sadera Sujon


নোয়াখালী তিন পৌরসভায় আওয়ামী লীগ ও একটিতে আওয়ামী লীগের বিদ্রোহী প্রার্থী বিজয়ী - লোকসংবাদ | Loksangbad | The First Bangla Online Newspaper from Noakhali\nপ্রধান পাতা চলতি সংবাদ নোয়াখালী তিন পৌরসভায় আওয়ামী লীগ ও একটিতে আওয়ামী লীগের বিদ্রোহী প্রার্থী বিজয়ী\nনোয়াখালী তিন পৌরসভায় আওয়ামী লীগ ও একটিতে আওয়ামী লীগের বিদ্রোহী প্রার্থী বিজয়ী\nনোয়াখালীতে তিনটি পৌরসভায় আওয়ামীলীগ এবং একটিতে আওয়ামী লীগের বিদ্রোহী প্রার্থী বেসরকারিভাবে নির্বাচিত হয়েছেন। এছাড়া স্থগিত এক কেন্দ্র ছাড়া ঘোষিত ফলাফলে অন্য এক পৌরসভায় আওয়ামী লীগ প্রার্থী এগিয়ে রয়েছেন।\nজেলার সাতটি পৌরসভায় নির্বাচন অনুষ্ঠিত হলেও শেষ পর্যন্ত সেনবাগ পৌরসভার সবগুলো কেন্দ্র ও নোয়াখালী পৌরসভার ২৫টি কেন্দ্রের মধ্যে ১৭টি কেন্দ্রের নির্বাচন স্থগিত করা হয়েছে।\nনোয়াখালীর চৌমুহনী পৌরসভায় আওয়ামী লীগের মামুনুর রশীদ কিরণ (টেলিফোন প্রতীক) ১৪ হাজার ১৩৭ ভোট পেয়ে বেসরকারিভাবে নির্বাচিত হয়েছেন। তাঁর নিকটতম প্রতিদ্বন্ধী বিএনপির জুলফিকার আলী ভুট্টো (চশমা প্রতীক) পেয়েছেন নয় হাজার ৬৩৮ ভোট।\nবসুরহাট পৌরসভায় আওয়ামী লীগের আবদুল কাদের মীর্জা (আনারস) সাত হাজার ২৫০ ভাট পেয়ে বেসরকারিভাবে নির্বাচিত হয়েছেন। তাঁর নিকটতম প্রতিদ্বন্ধী বিএনপির কামাল উদ্দিন চৌধুরী (দেয়াল ঘড়ি) পেয়েছেন চার হাজার ২৫০ ভোট।\nচাটখিল পৌরসভায় আওয়ামী লীগের সিরাজুল ইসলাম চৌধুরী (আনারস) ছয় হাজার ১১০ ভোট পেয়ে বেসরকারিভাবে নির্বাচিত হয়েছেন। তাঁর নিকটতম প্রতিদ্বন্ধী বিএনপির মোস্তফা কামাল উদ্দিন (তালা) পেয়েছেন পাঁচ হাজার ৬৩৫ ভোট।\nহাতিয়া পৌরসভায় আওয়ামী লীগের বিদ্রোহী প্রার্থী মো. ইউসুফ আলী (তালা) আট হাজার ৪৬৭ ভোট পেয়ে বেসরকারিভাবে নির্বাচিত হয়েছেন। তাঁর নিকটতম প্রতিদ্বন্ধী আওয়ামী লীগের অ্যাড. সাইফুদ্দিন আহম্মেদ (জাহাজ) পেয়েছেন ছয় হাজার ৭৪৩ ভোট।\nকবিরহাট পৌরসভায় নয়টি কেন্দ্রের মধ্যে আটটি ফলাফলে আওয়ামী লীগের জহিরুল হক রায়হান (দেয়াল ঘড়ি) এগিয়ে রয়েছেন। ঘোষিত ফলাফলে তিনি পেয়েছেন তিন হাজার ৭৪২ ভোট। বিএনপির প্রার্থী ফখরুল ইসলাম দুলাল (আনারস) পেয়েছেন তিন হাজার ৫৯৪ ভোট। এ পৌরসভার স্থগিত কেন্দ্রের ভোট সংখ্যা ১৩৩০। প্রতিদ্বন্ধী প্রার্থীদের ভোট ব্যবধানের তুলনায় স্থগিত কেন্দ্রের ভোট বেশি হওয়ায় কাউকে বিজয়ী ঘোষণা করা হয়নি।\nনোয়াখালী পৌরসভার ২৫টি কেন্দ্রের স্থগিত ১৭ কেন্দ্র ছাড়া আটটি কেন্দ্রের ফলাফলে আওয়ামী লীগের গোলাম মহিউদ্দিন লাতু (আনারস) এগিয়ে রয়েছেন। ঘোষিত ফলাফলে তিনি পেয়েছেন চার হাজার ৪৮২। তাঁর নিকটতম প্রতিদ্বন্ধী বিএনপির হারুনুর রশিদ আজাদ (দেয়াল ঘড়ি) দুই হাজার ৫৮১ ভোট।


ঠাকুরগাঁওয়ে পানিশূন্য অনেক মৎস্য অভয়াশ্রম | দিনাজপুর নিউজ\nমাসুদ রানা পলক, ঠাকুরগাঁওঃ ঠাকুরগাঁওয়ে মাছের প্রজনন বৃদ্ধির লক্ষ্যে চারটি নদী ও দুটি বিলে নয়টি মৎস্য অভয়াশ্রম ঘোষণা করে মৎস্য বিভাগ। ২০০০ থেকে ২০১৮ সালের মধ্যে ঘোষিত এসব অভয়াশ্রমের অধিকাংশই এখন পানিশূন্য।\nবিশেষ করে নদীগুলো ভরাট হয়ে নাব্য সংকট দেখা দেয়ায় এ অবস্থার সৃষ্টি হয়েছে বলে দাবি সংশ্লিষ্টদের। অন্যদিকে অভয়াশ্রমের সুফল ভোগ করতে না পারলেও বিধিনিষেধের কারণে বিপাকে রয়েছেন স্থানীয় জেলেরা।\nজেলা মৎস্য বিভাগ সূত্রে জানা গেছে, ঠাকুরগাঁওয়ের ১৩টি নদীর মধ্যে টাংগন, শুক, কুলীক ও তীরনই নদীতে সাতটি মৎস্য অভয়াশ্রম ঘোষণা করা হয়। এর মধ্যে টাংগন নদীর চারটি অভয়াশ্রম হলো মৎস্যরানী, কদমতলী, ভুমণি ও সাগুনি। শুক, কুলীক ও তীরনই নদীর মৎস্য অভয়াশ্রমগুলো হলো যথাক্রমে বুড়িরবাঁধ, রাজবাড়ী ও রূপগঞ্জ। অন্যদিকে পানিগাঁও ও বীরগঞ্জ বিলে বিলের নামেই ঘোষণা করা হয় আরো দুটি অভয়াশ্রম।\nএর মধ্যে সর্বপ্রথম ২০০০ সালের দিকে ঘোষণা করা হয় কদমতলী মৎস্য অভয়াশ্রম। আর সর্বশেষ গত বছর ঘোষিত অভয়াশ্রম হলো টাংগনের মৎস্যরানী। বাকিগুলো ঘোষণা করা হয় ২০০৯-১১ সালের মধ্যে। এসব অভয়াশ্রমের প্রতিটির সীমানা নির্ধারণসহ বেড়া দেয়ার কাজে ব্যয় হয় ১ থেকে ২ লাখ টাকা পর্যন্ত।\nস্থানীয়রা জানায়, নদীগুলোয় পানি না থাকায় অভয়াশ্রমগুলো বর্তমানে চরে পরিণত হয়েছে। সামান্য যেটুকু পানি আছে, নজরদারির অভাবে সেখানে প্রভাবশালীরা মাছ ধরছেন। অথচ বেড়া দিয়ে রাখার কারণে জেলেরা স্বাভাবিকভাবে মাছ ধরতে পারছেন না। স্থানীয়দের দাবি, নদী খনন কিংবা সংস্কার না করে অপরিকল্পিতভাবে ঘোষিত এসব অভয়াশ্রম থেকে কোনো সুফল মিলছে না।\nঠাকুরগাঁওয়ের সুশাসনের জন্য নাগরিকের (সুজন) সাধারণ সম্পাদক আব্দুল লতিফ ও সাংস্কৃতিক ব্যক্তিত্ব সাইফুল ইসলাম প্রবাল বলেন, এ জেলায় মৎস্য অভয়াশ্রমের জন্য সরকারের যে টাকা খরচ হয়েছে, তা কোনো কাজে আসছে না। পুরো প্রকল্প এখন ভেস্তে যেতে বসেছে। সর্বশেষ টাংগন নদীতে ঘোষিত সদরের মৎস্যরানী অভয়াশ্রমটির অবস্থাও আগেরগুলোর মতো। এটি নামেই অভয়াশ্রম। বেড়া দিয়ে ঘেরা এ অভয়াশ্রমের পুরোটাই প্রায় চর।\nএ বিষয়ে জেলা মৎস্য কর্মকর্তা ড. মোহা. সাইনার আলম জানান, অভয়াশ্রমের জন্য যে পরিমাণ বরাদ্দ আসছে তা অপ্রতুল। এছাড়া অভয়াশ্রমের সঙ্গে যুক্ত সুবিধাভোগীরাও এগুলো রক্ষণাবেক্ষণে এগিয়ে আসছেন না। এর অন্যতম প্রধান কারণ, সচ্ছল ব্যক্তিদের সুবিধাভোগীর তালিকায় থাকা। সুবিধাভোগীদের বিষয়ে জানতে চাইলে তিনি বলেন, সাধারণত একটি অভয়াশ্রমের সঙ্গে ২০-৩০ জন সুবিধাভোগী থাকেন। তাদের মৎস্য চাষবিষয়ক বিভিন্ন প্রশিক্ষণে রাখা হয়। এজন্য তাদের বিশেষ সম্মানীও দেয়া হয়।\nএ কর্মকর্তা আরো জানান, সীমাবদ্ধতার মধ্যেও তারা অভয়াশ্রমগুলোর সংস্কারের জন্য চেষ্টা করছেন। এরই মধ্যে ২০১৮-১৯ অর্থবছরে এসব মৎস্য অভয়াশ্রম সংস্কারের জন্য ১ লাখ ৬০ হাজার টাকা বরাদ্দ পাওয়া গেছে। এ বরাদ্দ থেকে প্রতিটি অভয়াশ্রমের পেছনে ব্যয় করা হবে ৪০ হাজার টাকা।\nএ বিষয়ে ঠাকুরগাঁও জেলা প্রশাসক ড. কে এম কামরুজ্জামান সেলিম বলেন, আমরা নদীগুলো খননের উদ্যোগ নিয়েছি। নদী খনন হলে নাব্য সংকট দূর হওয়ার পাশাপাশি মৎস্য অভয়াশ্রমগুলোয়ও পানি ফিরে আসবে। এর মধ্য দিয়ে জেলায় প্রাকৃতিক উেস মাছের প্রজনন বৃদ্ধি পাবে বলে আশা করা যাচ্ছে। এরই মধ্যে দুটি নদীর খননকাজ শুরু হয়েছে। বাকিগুলোয় দ্রæত সময়ের মধ্যে খনন শুরু করা হবে।\nPreviousঝড়ে ক্ষতিগ্রস্তরা দ্রুত ত্রাণ সামগ্রী পেয়ে প্রধানমন্ত্রী ও ঠাকুরগাঁও জেলা প্রশাসককে ধন্যবাদ জানান\nNextঠাকুরগাঁওয়ে জনকন্ঠ ও একুশে টিভির ঠাকুরগাঁও প্রতিনিধিকে হত্যার হুমকি